**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO DALYVAVIMUI PROJEKTE „VISOS DIENOS MOKYKLOS PASLAUGŲ PRIEINAMUMO DIDINIMAS KAIŠIADORIŲ IR KĖDAINIŲ RAJONO SAVIVALDYBĖSE“ PAGAL VEIKLĄ „VISOS DIENOS MOKYKLOS PASLAUGŲ PRIEINAMUMO DIDINIMAS“**

2024 m. lapkričio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 6 straipsnio 6 punktu, 15 straipsnio 2 dalies 13 punktu, 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ projektų finansavimo sąlygų aprašu Nr. 4, patvirtintu Lietuvos Respublikos švietimo, mokslo ir sporto ministro 2023 m. kovo 1 d. įsakymu Nr. V-241 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo patvirtinimo“, Kaišiadorių rajono savivaldybės taryba  n u s p r e n d ž i a:

1. Pritarti Kaišiadorių rajono savivaldybės administracijos dalyvavimui projekte „Visos dienos mokyklos paslaugų prieinamumo didinimas Kaišiadorių ir Kėdainių rajono savivaldybėse“ (toliau – projektas) pagal veiklą „visos dienos mokyklos paslaugų prieinamumo didinimas“ su partneriais Kaišiadorių r. Rumšiškių Antano Baranausko gimnazija, Kaišiadorių Vaclovo Giržado progimnazija, Kaišiadorių r. Kruonio pagrindine mokykla, Kaišiadorių r. Žaslių pagrindine mokykla, Kaišiadorių r. Gudienos mokykla-darželiu ,,Rugelis“, Kaišiadorių r. Žiežmarių mokykla-darželiu ,,Vaikystės dvaras“, Kaišiadorių pedagogine psichologine tarnyba, Lietuvos sporto universiteto Kėdainių „Aušros“ progimnazija ir VšĮ „Lektoriai“ (NVO).
2. Prisidėti prie Projekto finansavimo Savivaldybės lėšomis ne mažiau kaip 10,1 proc. visų tinkamų finansuoti Projekto išlaidų, tenkančių partneriams Kaišiadorių r. Rumšiškių Antano Baranausko gimnazijai, Kaišiadorių Vaclovo Giržado progimnazijai, Kaišiadorių r. Kruonio pagrindinei mokyklai, Kaišiadorių r. Žaslių pagrindinei mokyklai, Kaišiadorių r. Gudienos mokyklai-darželiui ,,Rugelis“, Kaišiadorių r. Žiežmarių mokyklai-darželiui ,,Vaikystės dvaras“, Kaišiadorių pedagoginei psichologinei tarnybai, nuo bendros Projekto vertės.
3. Padengti netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas, tenkančias 2 punkte nurodytiems partneriams.
4. Pavesti Kaišiadorių rajono savivaldybės administracijai atlikti Projekto užsakovo funkcijas.
5. Įpareigoti Kaišiadorių rajono savivaldybės administraciją užtikrinti Projekto tęstinumą 5 metus po Projekto įgyvendinimo pabaigos.
6. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Savivaldybės administracijos darbuotoją pasirašyti dokumentus, susijusius su Projekto įgyvendinimu.

Šis sprendimas per vieną mėnesį nuo įsigaliojimo dienos gali būti skundžiamas Lietuvos administracinių ginčų komisijos Kauno apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Ramutė Taparauskienė

Suderinta

Ignas Simonaitis Asta Masaitienė Rasa Baranauskaitė Audronė Litvinskaitė

Tomas Vaicekauskas Karolis Petkevičius Lina Lukoševičienė

**SPRENDIMO**

**,,DĖL PRITARIMO DALYVAVIMUI PROJEKTE „VISOS DIENOS MOKYKLOS PASLAUGŲ PRIEINAMUMO DIDINIMAS KAIŠIADORIŲ IR KĖDAINIŲ RAJONO SAVIVALDYBĖSE“ PAGAL VEIKLĄ „VISOS DIENOS MOKYKLOS PASLAUGŲ PRIEINAMUMO DIDINIMAS“ PROJEKTO**

**AIŠKINAMASIS RAŠTAS**

2024 m. lapkričio 8 d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas teikiamas vadovaujantis Lietuvos Respublikos vietos savivaldos įstatymo 6 straipsnio 6 punktu, 15 straipsnio 2 dalies 13 punktu, 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ projektų finansavimo sąlygų aprašu Nr. 4, patvirtintu Lietuvos Respublikos švietimo, mokslo ir sporto ministro 2023 m. kovo 1 d. įsakymu Nr. V-241 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo patvirtinimo“.

Didžiausia projektui galima skirti finansavimo lėšų suma pagal Aprašo remiamas veiklas yra iki 3 000 000,00 Eur, kai didinant minimalias rodiklių reikšmes proporcingai auga maksimali galima projekto vertė.

Galimi pareiškėjai – savivaldybių administracijos, mokyklos, profesinio mokymo įstaigos (PMĮ) įgyvendinančios bendrojo ugdymo programas, ir kitos mokyklos, įgyvendinančios priešmokyklinio ugdymo programas. Galimi projekto partneriai – savivaldybių administracijos, mokyklos ir kiti viešieji juridiniai asmenys, veikiantys švietimo srityje, nevyriausybinės organizacijos. Projekto partneriai nėra privalomi, tačiau už projekto veiklų įgyvendinimo partnerystę skiriami balai (prioritetinis kriterijus). Projekto partnerių skaičius nėra apibrėžtas (partnerių gali nebūti), tačiau už projekto veiklų įgyvendinimo partnerystę skiriami balai (prioritetinis kriterijus).

Pagal Aprašą finansuojama ugdymo organizavimo modelių, apimančių įvairias priemones švietimo prieinamumui didinti ir veiksmingos švietimo pagalbos teikimui užtikrinti specialiųjų ugdymosi poreikių (toliau – SUP) turintiems ir atskirties riziką patiriantiems mokiniams, diegimas (1) ikimokyklinio, priešmokyklinio ugdymo programas įgyvendinančiose mokyklose ir/arba (2) bendrojo ugdymo programas įgyvendinančiose mokyklose (įskaitant PMĮ įgyvendinančias bendrojo ugdymo programas), teikiant visos dienos mokyklos paslaugas bei keliant visos dienos mokykloje dirbančių specialistų kompetencijas, aprūpinant specialiosiomis mokymo priemonėmis.

Projekto tikslinės grupės yra mokiniai (įskaitant SUP turinčius vaikus), tėvai (globėjai, rūpintojai), mokytojai, specialiąją pagalbą teikiantys asmenys, švietimo pagalbos specialistai.

Pagal Aprašą tinkamos išlaidos yra: darbo užmokesčiui, neformaliojo švietimo ir švietimo pagalbos paslaugoms, mokymo paslaugoms ir renginių organizavimo išlaidoms, mokymo priemonėms ir kitoms prekėms, reikalingoms veikloms įgyvendinti, metodinėms priemonėms; privalomoms projektų matomumo ir informavimo apie projektus priemonėms; papildomoms PĮP numatytos projektų matomumo ir informavimo apie projektus priemonėms; supaprastintai apmokamos išlaidos (PFSA 14 p.).

Mokymo priemonės ir kitos prekės, būtinos projekto veikloms įgyvendinti, gali sudaryti ne daugiau kaip 30 proc. visų tinkamų finansuoti projekto išlaidų.

Darbo užmokesčio išlaidos turi sudaryti ne mažiau kaip 50 proc. visų tinkamų finansuoti projekto išlaidų.

Maitinimo ir pavėžėjimo paslaugos, remonto/rangos darbų išlaidos, komandiruočių, kelionių išlaidos nėra tinkamos finansuoti išlaidos.

Projekto veiklos turi būti įgyvendintos per 36 (trisdešimt šešis) mėnesius nuo projekto sutarties įsigaliojimo. Prireikus projekto veiklos gali būti pratęstos ne ilgiau kaip 1 (vieniems) metams, tačiau privalo būti baigtos įgyvendinti ne vėliau kaip 2029 m. rugpjūčio 31 d.

Mokyklose (įskaitant PMĮ įgyvendinančias bendrojo ugdymo programas) projekto įgyvendinimo laikotarpiu negali būti imamas mokestis iš tėvų (globėjų, rūpintojų) už visos dienos mokyklos paslaugas.

Kadangi projekte planuojama 250 tūkst. Eur priemonėms įsigyti (VDM planuojamoms veikloms vykdyti), tai lėšos paskirstomos kiekvienai įstaigai atsižvelgiant į mokinių skaičių (esminis kriterijus) ir įstaigų pageidavimus:

Vaclovo Giržado progimnazija – 60 mokinių, priemonėms planuojama 75 tūkst. Eur;

Kruonio pagrindinė mokykla – 30 mokinių, priemonėms planuojama 10 tūkst. Eur;

Gudienos mokykla-darželis ,,Rugelis“ – 40 mokinių, priemonėms planuojama 45 tūkst. Eur;

Žaslių pagrindinė mokykla – 30 mokinių, priemonėms planuojama 45 tūkst. Eur;

Žiežmarių mokykla-darželis ,,Vaikystės dvaras“ – 20 mokinių,  priemonėms planuojama 37,5 tūkst. Eur;

Rumšiškių Antano Baranausko gimnazija – 20 mokinių, priemonėms planuojama 37,5 tūkst. Eur.

Planuojama mobili komanda, kurios nariai būtų įdarbinti PPT (galimi specialistai ir etatų skaičius):

logopedas – 1 arba 1,5 etato; psichologas – 1 etatas; spec. pedagogas – 0,75 etato; kineziterapeutas – 0,25; ergoterapeutas – 0,25.

**2. LĖŠŲ POREIKIS IR ŠALTINIAI**

Planuojamo projekto vertė apie 1 mln. Eur. Projekto tikslinė grupė (naudos gavėjai) – Kaišiadorių rajono savivaldybės 200 moksleivių. Kaišiadorių rajono savivaldybės prisidėjimas – 10, 1 proc., t. y. apie 100 000 Eur per tris projekto įgyvendinimo metus.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-----

1. **KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

-----

Strateginio planavimo ir investicijų skyriaus patarėja Ramutė Taparauskienė