**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL KAIŠIADORIŲ RAJONO SAVIVALDYBĖS TARYBOS 2022 M. GRUODŽIO 22 D. SPRENDIMO NR. V17E-306 „DĖL KAIŠIADORIŲ RAJONO SAVIVALDYBĖS VARDU SUDAROMŲ SUTARČIŲ PASIRAŠYMO TVARKOS APRAŠO PATVIRTINIMO“ PAKEITIMO**

2024 m. lapkričio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 18 punktu, Kaišiadorių rajono savivaldybės taryba n u s p r e n d ž i a:

Pakeisti Kaišiadorių rajono savivaldybės vardu sudaromų sutarčių pasirašymo tvarkos aprašą, patvirtintą Kaišiadorių rajono savivaldybės tarybos 2022 m. gruodžio 22 d. sprendimu Nr. V17E-306 „Dėl Kaišiadorių rajono savivaldybės vardu sudaromų sutarčių pasirašymo tvarkos aprašo patvirtinimo“, ir 3.8 papunktį išdėstyti taip:

„3.8. sutartys dėl nekilnojamojo turto įgijimo, išskyrus tuos atvejus, kai Savivaldybės tarybos išankstinis pritarimas yra išreikštas Savivaldybės strateginiuose veiklos dokumentuose.“

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Ieva Šadurskienė

Suderinta

Asta Masaitienė

**SPRENDIMO**

**„DĖL KAIŠIADORIŲ RAJONO SAVIVALDYBĖS TARYBOS 2022 M. GRUODŽIO 22 D. SPRENDIMO NR. V17E-306 „DĖL KAIŠIADORIŲ RAJONO SAVIVALDYBĖS VARDU SUDAROMŲ SUTARČIŲ PASIRAŠYMO TVARKOS APRAŠO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2024 m. lapkričio 15 d.

Kaišiadorys

1. **PROJEKTO ESMĖ IR TIKSLAI**

Kaišiadorių rajono savivaldybės vardu sudaromų sutarčių pasirašymo tvarkos aprašas tikslinamas, siekiant užtikrinti, kad Kaišiadorių rajono savivaldybės (toliau – Savivaldybė) tarybos nustatytas teisinis reglamentavimas nesidubliuotų ir atitiktų Lietuvos Respublikos teisėkūros įstatyme įtvirtintą teisėkūros aiškumo principą.

Žemės sklypų ar žemės sklypų dalių, esamų pastatų ar kitų nekilnojamųjų daiktų (toliau – nekilnojamieji daiktai) pirkimą arba nuomą ar teisių į šiuos daiktus įsigijimo ir sutarčių sudarymo tvarką reglamentuoja Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašas, patvirtintas Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar tiesių į šiuos daiktus įsigijimo tvarkos aprašo patvirtinimo“. Sprendimo dėl derybas laimėjusio kandidato priėmimo, kai nekilnojamieji daiktai perkami Kaišiadorių rajono savivaldybės vardu, bei nekilnojamojo daikto pirkimo sutarties sudarymo tvarką nustato Sprendimo dėl derybas laimėjusio kandidato perkant nekilnojamąjį daiktą Kaišiadorių rajono savivaldybės vardu priėmimo ir nekilnojamojo daikto pirkimo sutarties sudarymo tvarkos aprašas, patvirtintas Savivaldybės tarybos 2020 m. balandžio 30 sprendimu Nr. V17E-111 „Dėl Sprendimo dėl derybas laimėjusio kandidato perkant nekilnojamąjį daiktą Kaišiadorių rajono savivaldybės vardu priėmimo ir nekilnojamojo daikto pirkimo sutarties sudarymo tvarkos aprašo patvirtinimo“.

Šiuose teisės aktuose išsamiai išdėstytos visos nekilnojamojo turto įsigijimo ir sutarčių sudarymo procedūros. Pažymėtina, kad visais atvejais nekilnojamojo turto įsigijimo procedūros pradedamos tik tuo atveju, kai būsimam nekilnojamojo turto įsigijimo sandoriui Savivaldybės taryba yra pritarusi Savivaldybės strateginiuose veiklos planuose. Atsižvelgiant į tai, siūloma nustatyti aiškesnį reglamentavimą, atitinkantį anksčiau nurodytus teisės aktus.

**2**. **LĖŠŲ POREIKIS IR ŠALTINIAI**

Papildomų lėšų nereikės.

**3**. **SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Laukiamas rezultatas – aiškesnis teisinis reglamentavimas.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Lyginamasis keičiamo punkto variantas:

„3.8. sutartys dėl nekilnojamojo turto įgijimo, **išskyrus tuos atvejus, kai Savivaldybės tarybos išankstinis pritarimas yra išreikštas Savivaldybės strateginiuose veiklos dokumentuose“**.

Teisės ir viešųjų pirkimų skyriaus vedėja Ieva Šadurskienė