**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI ,,KRŪTIES VĖŽIO PREVENCINĖS PROGRAMOS PRIEINAMUMO DIDINIMAS JONAVOS, KAUNO IR KAIŠIADORIŲ RAJONŲ SAVIVALDYBĖSE“**

2024 m. lapkričio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 6 straipsnio 18 punktu, Regioninės pažangos priemonės 01-004-07-02-01 (RE) „Pagerinti viešųjų paslaugų prieinamumą, darbo vietų pasiekiamumą ir tam reikalingų išteklių naudojimo efektyvumą“ finansavimo gairėmis, patvirtintomis Lietuvos Respublikos vidaus reikalų ministro 2023 m. balandžio 7 d. įsakymu Nr. 1V-199 ,,Dėl Regioninės pažangos priemonės 01-004-07-02-01 (RE) ,,Pagerinti viešųjų paslaugų prieinamumą, darbo vietų pasiekiamumą ir tam reikalingų išteklių naudojimo efektyvumą“ finansavimo gairių patvirtinimo“, atsižvelgdama į 2024–2029 m. Kauno regiono funkcinės zonos strategiją, patvirtintą Kaišiadorių rajono savivaldybės tarybos 2024 m. gegužės 30 d. sprendimu Nr. V17E-161 ,,Dėl 2024–2029 m. Kauno regiono funkcinės zonos strategijos patvirtinimo“, Kaišiadorių rajono savivaldybės taryba  n u s p r e n d ž i a:

1. Pritarti Kaišiadorių rajono savivaldybės administracijos dalyvavimui projekte „Krūties vėžio prevencinės programos prieinamumo didinimas Jonavos, Kauno ir Kaišiadorių rajonų savivaldybėse“ (toliau – Projektas) partnerio teisėmis.
2. Padengti Kaišiadorių rajono savivaldybės dalies netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.
3. Įpareigoti Kaišiadorių rajono savivaldybės administraciją užtikrinti Projekto tęstinumą 5 metus po Projekto įgyvendinimo pabaigos.
4. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Savivaldybės administracijos darbuotoją pasirašyti dokumentus, susijusius su Projekto įgyvendinimu.

Šis sprendimas per vieną mėnesį nuo įsigaliojimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Ramutė Taparauskienė

Suderinta

Ignas Simonaitis Asta Masaitienė Rasa Baranauskaitė Audronė Litvinskaitė

Tomas Vaicekauskas Karolis Petkevičius

**SPRENDIMO**

**,,DĖL PRITARIMO PROJEKTUI ,,KRŪTIES VĖŽIO PREVENCINĖS PROGRAMOS PRIEINAMUMO DIDINIMAS JONAVOS, KAUNO IR KAIŠIADORIŲ RAJONŲ SAVIVALDYBĖSE“ PROJEKTO**

**AIŠKINAMASIS RAŠTAS**

2024 m. lapkričio 8 d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas teikiamas vadovaujantis Lietuvos Respublikos vietos savivaldos įstatymo 6 straipsnio 18 punktu, Regioninės pažangos priemonės 01-004-07-02-01 (RE) „Pagerinti viešųjų paslaugų prieinamumą, darbo vietų pasiekiamumą ir tam reikalingų išteklių naudojimo efektyvumą“ finansavimo gairėmis, patvirtintomis Lietuvos Respublikos vidaus reikalų ministro 2023 m. balandžio 7 d. įsakymu Nr. 1V-199 ,,Dėl Regioninės pažangos priemonės 01-004-07-02-01 (RE) ,,Pagerinti viešųjų paslaugų prieinamumą, darbo vietų pasiekiamumą ir tam reikalingų išteklių naudojimo efektyvumą“ finansavimo gairių patvirtinimo“, atsižvelgiant į 2024–2029 m. Kauno regiono funkcinės zonos strategiją, patvirtintą Kaišiadorių rajono savivaldybės tarybos 2024 m. gegužės 30 d. sprendimu Nr. V17E-161 ,,Dėl 2024–2029 m. Kauno regiono funkcinės zonos strategijos patvirtinimo“.

2024–2029 m. Kauno regiono funkcinės zonos strategijoje yra numatytas uždavinys – padidinti tikslinės grupės dalyvavimą krūties vėžio prevencinėje programoje. Šiam uždaviniui pasiekti numatytas veiksmas 1.3.2. ,,Krūties vėžio prevencinės programos prieinamumo didinimas Jonavos, Kauno ir Kaišiadorių rajonų savivaldybėse“, kuriuo planuojama krūties piktybinio naviko ankstyvosios diagnostikos programą vykdyti Jonavos r., Kaišiadorių r. ir Kauno r. savivaldybių teritorijoje numatant mobilaus mamografo paslaugų teikimo grafiką, atliekant mamogramas mobiliu mamografu bei jas įvertinant ir kt., atsižvelgiant į atlikto mamografinio tyrimo radinius. Jonavos rajono savivaldybės administracija įsipareigoja užtikrinti krūties piktybinio naviko ankstyvosios programos vykdymą jų įsigytu mobiliu mamografu. Kauno r. ir Kaišiadorių r. savivaldybės įsipareigoja užtikrinti informacijos apie programos vykdymo sklaidą teikimą ir prireikus skirti kitus išteklius, reikalingus programos savivaldybėje vykdymui. Įgyvendinant projektą, planuojama:

- įsigyti mobilų mamografą;

- įsigyti techninę mobilaus mamografo priežiūrą.

**2. LĖŠŲ POREIKIS IR ŠALTINIAI**

Mamografą ir jo techninę priežiūrą planuoja įsigyti Jonavos rajono savivaldybė už jai skirtas lėšas. Planuojama, kad po projekto įgyvendinimo laikotarpio įranga liks Jonavos rajono savivaldybės nuosavybėje, todėl prisidėti Kaišiadorių rajono savivaldybei nereikia. Už atliktus tyrimus bus atsiskaitoma iš TLK lėšų.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-----

1. **KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

-----

Strateginio planavimo ir investicijų skyriaus patarėja Ramutė Taparauskienė