## Projektas

### KAIŠIADORIŲ RAJONO SAVIVALDYBĖS TARYBA

**SPRENDIMAS**

**DĖL TURTO PERDAVIMO PANAUDOS PAGRINDAIS ASOCIACIJAI ANGLININKŲ BENDRUOMENEI**

2024 m. lapkričio d. Nr.

# Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu, 4 dalimi, Kaišiadorių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Kaišiadorių rajono savivaldybės tarybos 2019 m. rugsėjo 26 d. sprendimu Nr. V17-247 „Dėl Kaišiadorių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4 punktu, atsižvelgdama į asociacijos Anglininkų bendruomenės 2024 m. lapkričio 8 d. prašymą „Dėl savivaldybės turto panaudos“, Kaišiadorių rajono savivaldybės taryba n u s p r e n d ž i a:

Perduoti nuo 2024 m. lapkričio 29 d. 10 (dešimčiai) metų asociacijai Anglininkų bendruomenei jos įstatuose šiuo metu numatytai veiklai vykdyti panaudos pagrindais laikinai neatlygintinai valdyti ir naudotis Kaišiadorių rajono savivaldybės nuosavybės teise valdomą turtą – mokyklos pastatą, kurio bendras plotas – 137,83 kv. m (unikalus Nr. 4400-0094-7379, įsigijimo vertė – 3723,36 Eur, be likutinės vertės), ūkio pastatą (unikalus Nr. 4400-0096-7693, įsigijimo vertė – 1373,38 Eur, be likutinės vertės) ir kiemo statinius (unikalus Nr. 4400-0096-7806), esančius Anglininkų g. 25, Anglininkų k., Kaišiadorių r. sav.

Šis sprendimas per vieną mėnesį gali būti skundžiamas Lietuvos administracinių ginčų komisijos Kauno apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės tarybos narys Gintaras Gružauskas

Rengėja

Birutė Mikalauskienė

2024-11-12

Ligita Pūrienė Asta Masaitienė Lina Juodienė

Algimantas Radvila Jurgita Putnikienė

**SPRENDIMO „DĖL TURTO PERDAVIMO PANAUDOS PAGRINDAIS ASOCIACIJAI ANGLININKŲ BENDRUOMENEI“**

**PROJEKTO**

**AIŠKINAMASIS RAŠTAS**

2024 m. lapkričio 12 d.

Kaišiadorys

1. **PROJEKTO TIKSLAI IR UŽDAVINIAI**

Į Kaišiadorių rajono savivaldybę kreipėsi Anglininkų bendruomenės pirmininkas su prašymu perduoti panaudos pagrindais pastatus, esančius Anglininkų g. 25, Anglininkų k., Kaišiadorių r. Asociacija dalyvauja projekte „Kaišiadorių rajono VVG vietos plėtros strategija 2024 m.–2029 m. Bendruomeninio verslo kūrimas ir plėtra“. Projekto tinkamumo sąlygose yra numatyta, kad turtas būtų valdomas teisėtais pagrindais ne mažiau kaip 6 metus nuo paraiškos pateikimo dienos. Bendruomenė ir dabar naudojasi šiais pastatais iki 2027 m. rugpjūčio 29 d., kadangi projekto sąlygose numatytas terminas nuo paraiškos pateikimo datos ne mažiau 6 metai, todėl galiojanti sutartis bus nutraukta, o pastatus perduosime iš naujo naujam 10 metų terminui.

2. **LĖŠŲ POREIKIS IR** **ŠALTINIAI**

Lėšų poreikio nėra.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Priėmus sprendimą, pastatai bus prižiūrimi ir naudojami bendruomenės reikmėms.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Lietuvos Respublikos vietos savivaldos įstatymo 15 straipsnio 2 dalies 19 punkte ir Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalyje numatyta, kad sprendimą dėl savivaldybės turto perdavimo pagal panaudos sutartį priima savivaldybės taryba ar jos įgaliota institucija.

Turto valdymo skyriaus vyresnioji specialistė Birutė Mikalauskienė