**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO KAUNO REGIONO SAVIVALDYBIŲ BENDRADARBIAVIMO SUSITARIMAMS**

2024 m. lapkričio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Kauno regiono plėtros tarybos kolegijos 2023 m. gruodžio 22 d. sprendimu Nr. 6KS – 70 „Dėl 2024 m. darbo grupės „Sveikatą stiprinantis Kauno regionas“ veiklos plano patvirtinimo“, Kaišiadorių rajono savivaldybės vardu sudaromų sutarčių pasirašymo tvarkos aprašo, patvirtinto Kaišiadorių rajono savivaldybės tarybos 2022 m. gruodžio 22 d. sprendimu Nr. V17E-306 ,,Dėl Kaišiadorių rajono savivaldybės vardu sudaromų sutarčių pasirašymo tvarkos aprašo patvirtinimo“, 3.2 papunkčiu, Kaišiadorių rajono savivaldybės taryba nusprendžia:

1. Pritarti Kauno regiono savivaldybių bendradarbiavimo susitarimams pagal

1–4 priedus.

1. Įgalioti Kaišiadorių rajono savivaldybės merą pasirašyti bendradarbiavimo

susitarimus su Kauno regiono savivaldybėmis.

Šis sprendimas per vieną mėnesį nuo įsigaliojimo dienos gali būti skundžiamas

Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Danguolė Miliauskaitė

2024-11-

Suderinta:

|  |  |  |
| --- | --- | --- |
| Rasa Baranauskaitė  2024-11- | Asta Masaitienė Tomas Vaicekauskas Karolis Petkevičius  2024-11- 2024-11- 2024-11 |  |

**SPRENDIMO „DĖL PRITARIMO KAUNO REGIONO SAVIVALDYBIŲ BENDRADARBIAVIMO SUSITARIMAMS“ PROJEKTO**

**AIŠKINAMASIS RAŠTAS**

1. m. lapkričio d.

**1. PROJEKTO TIKSLAI IR UŽDAVINIAI**

Sprendimo projekto tikslas – pritarti Kauno regiono savivaldybių bendradarbiavimo susitarimams. Atsižvelgiant į Kauno regiono plėtros tarybos kolegijos 2023 m. gruodžio 22 d. sprendimu Nr. 6KS-70 „Dėl 2024 m. darbo grupės „Sveikatą stiprinantis Kauno regionas“ patvirtintą veiklos planą, siūloma pritarti keturiems Kauno regiono savivaldybių bendradarbiavimo susitarimams:

* 1. ***Savivaldybių susitarimo dėl gaivinimo sistemos, ištikus staigiai mirčiai sukūrimo bei defibriliatorių tinklo plėtros Kauno regione įgyvendinimas.***

1.1.1. gyventojų sveikatos raštingumo didinimo pirmos pagalbos, gaivinimo, automatinio išorinio defibriliatoriaus naudojimo srityje;

* + 1. defibriliatorių tinklo plėtra Kauno regione.

Šiuo Susitarimu, siekdamos sujungti Kauno regione veikiančių sveikatos įstaigų, specialistų, gyventojų pastangas tam, kad būtų užtikrintas maksimaliai greitas ir efektyvus pirmos pagalbos poreikio patenkinimas, Šalys įsipareigoja:

* įrengti AID mastu 1 AID 3000–5000-čiams gyventojų iki 2027 m. rugsėjo 31 d.;
* pagal poreikį skirti papildomus išteklius gyventojų grupių sveikatos raštingumo plėtrai: 11–12 klasių mokinių, įmonių, organizacijų, bendruomenių ir kt., greta kurių yra pusiau automatiniai išoriniai defibriliatoriai.
  1. ***Savivaldybių susitarimo dėl sporto, laisvalaikio infrastruktūros ir veiklų prieinamumo didinimo Kauno regiono savivaldybėse įgyvendinimas.***
     1. sporto ir laisvalaikio erdvių gyventojų fiziniam aktyvumui skatinti numatymo Kauno regione;

1.2.2. Kauno regiono gyventojų fizinio aktyvumo užsiėmimų veiklų pasirinkimo analizės;

1.2.3. Kauno regiono gyventojų fizinio aktyvumo didinimo, skatinant naudotis nemokamai sporto ir laisvalaikio erdvėmis bei fizinio aktyvumo užsiėmimais jose.

Šiuo Susitarimu, siekdamos padidinti Kauno regiono gyventojų fizinį aktyvumą, taip mažinant lėtinių širdies ir kraujagyslių ligų augimą, Šalys įsipareigoja:

* numatyti konkrečias Kauno regione sporto ir laisvalaikio erdves, kuriomis gyventojai galės naudotis neatlygintinai;
* sudaryti sporto ir laisvalaikio erdvių žemėlapį, jį paviešinti Kauno regiono gyventojams iki 2027 m. rugsėjo 31 d.;
* atsižvelgdamos į gyventojų poreikius, sudaryti fizinio aktyvumo užsiėmimų pasiūlą iki 2027 m. rugsėjo 31 d.;
* skirti resursus sporto ir laisvalaikio erdvių, fizinio aktyvumo užsiėmimų finansavimui nuo 2027 m. rugsėjo 31 d.
  1. ***Susitarimas dėl švediško stalo diegimo Kauno regiono ugdymo įstaigose.***
     1. švediško stalo aptarnavimo principo diegimo Kauno regiono ikimokyklinio, priešmokyklinio ir bendrojo lavinimo ugdymo įstaigų valgyklose (mokamą ir nemokamą maitinimą gaunantiems ugdytiniams);
     2. Kauno regiono ugdymo įstaigų bendruomenių įtraukimo į švediškų stalų diegimo procesą, žinių apie maisto tvarumo ir švaistymo problematiką suteikimo, ugdytinių valgymo kultūros ugdymo;
     3. sukūrimo jaukių ir šiuolaikiškų vaikų maitinimo erdvių, aprūpintų reikiamomis priemonėmis kokybiškam ir estetiškam ugdytinių aptarnavimui organizuoti.

Šiuo Susitarimu, siekdamos sumažinti Kauno regione veikiančių ugdymo įstaigų maisto švaistymo problematiką, Šalys įsipareigoja:

* 50 procentų Kauno regiono ugdymo įstaigų maisto pateikimą ugdytinių maitinimui organizuoti švediško stalo principu iki 2027 m. rugsėjo 31 d.;
* skirti resursus ugdymo įstaigoms švediško stalo diegimui iki 2027 m. rugsėjo 31 d.

***1.4. Parengtų sveikos mitybos ugdymui skirtų metodinių priemonių ir sveikatai palankaus valgiaraščio integracija ugdymo įstaigose.***

1.4.1. pavyzdinių perspektyvinių valgiaraščių, atitinkančių teisės aktų reikalavimus ir sveikatai palankios mitybos principus, ikimokyklinio ugdymo įstaigoms įdiegimo Kauno regione;

1.4.2. patogaus kasdieninio darbo įrankio Kauno regiono ugdymo įstaigų dietistams ir maitinimo organizavimo specialistams – valgiaraščių versijos *Excel* forma įdiegimo.

Šiuo Susitarimu Šalys įsipareigoja:

* integruoti pavyzdinius perspektyvinius valgiaraščius 70 procentų Kauno regiono ugdymo įstaigų ugdytinių maitinimui, atitinkančius 1–10 metų amžiaus vaikų mitybos poreikių reikalavimus ir rekomendacijas iki 2027 m. rugsėjo 31 d.;
* įdiegti valgiaraštyje nurodytų patiekalų technologines korteles, kaip dietistų ir maitinimo organizavimo specialistų kasdienį darbo įrankį, iki 2027 m. rugsėjo 31 d.

**2. LĖŠŲ POREIKIS IR ŠALTINIAI**

Lėšos, reikalingos Kauno regiono savivaldybių susitarimams įgyvendinti, bus numatytos Kaišiadorių rajono savivaldybės biudžete.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Sprendimo projektas teikiamas vadovaujantis Lietuvos Respublikos vietos savivaldos įstatymo 15 straipsnio 4 dalimi, Kauno regiono plėtros tarybos kolegijos 2023 m. gruodžio 22 d. sprendimu Nr. 6KS-70 „Dėl 2024 m. darbo grupės „Sveikatą stiprinantis Kauno regionas“ veiklos plano patvirtinimo“, Kaišiadorių rajono savivaldybės tarybos 2022 m. gruodžio 22 d. sprendimo Nr. V17E-306 ,,Dėl Kaišiadorių rajono savivaldybės vardu sudaromų sutarčių pasirašymo tvarkos aprašo patvirtinimo“ 3.2 papunkčiu.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Pritarus sprendimo projektui, bus pasirašyti bendradarbiavimo susitarimai su Kauno regiono savivaldybėmis.

Neigiamų pasekmių nenumatoma.

**Antikorupcinis vertinimas**

Vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninių santykių, numatytų šio įstatymo 8 straipsnio 1 dalyje.

Kaišiadorių rajono savivaldybės administracijos Danguolė Miliauskaitė

sveikatos reikalų koordinatorė