**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL SUTIKIMŲ NAUDOTIS KAIŠIADORIŲ RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS IŠDAVIMO TVARKOS APRAŠO PATVIRTINIMO**

2024 m. d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 6 straipsnio 32 punktu, Lietuvos Respublikos kelių įstatymo 20 straipsnio 2 dalimi, Didžiausiųjų leidžiamų naudojantis keliais transporto priemonių ar jų junginių techninių parametrų aprašu, patvirtintu Lietuvos Respublikos susisiekimo ministro 2002 m. vasario 18 d. įsakymu Nr. 3-66 „Dėl Didžiausiųjų leidžiamų naudojantis keliais transporto priemonių ar jų junginių techninių parametrų aprašo patvirtinimo“, Kaišiadorių rajono savivaldybės taryba nusprendžia:

Patvirtinti Sutikimų naudotis Kaišiadorių rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis išdavimo tvarkos aprašą.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Justė Kasparavičienė

SUDERINTA

Asta Masaitienė Rasa Baranauskaitė Darius Jocys

Karolis Petkevičius Tomas Vaicekauskas

2024-

PATVIRTINTA

Kaišiadorių rajono savivaldybės tarybos

2024 m. d. sprendimu Nr.

**SUTIKIMŲ NAUDOTIS KAIŠIADORIŲ RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS IŠDAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Sutikimų naudotis Kaišiadorių rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis išdavimo tvarkos aprašas (toliau – Aprašas) nustato sutikimų naudotis Kaišiadorių rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis išdavimo tvarka.

2. Apraše vartojamos sąvokos suprantamos taip, kaip jos apibrėžtos Lietuvos Respublikos kelių įstatyme ir kituose galiojančiuose teisės aktuose.

**II SKYRIUS**

**SUTIKIMŲ IŠDAVIMAS**

3. Naudotis Kaišiadorių rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis galima tik gavus Kaišiadorių rajono savivaldybės mero sutikimą (toliau – sutikimas). Sutikimų išdavimą administruoja Kaišiadorių rajono savivaldybės administracijos Ūkio plėtros ir statybos skyrius (toliau – Statybos skyrius).

4. Mokestis už naudojimąsi Kaišiadorių rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis sumokamas tik po prašymo sutikimui gauti pateikimo ir kai suderinamas važiavimo maršrutas bei eismo organizavimo schema. Mokestis mokamas Mokesčio už naudojimąsi Kaišiadorių rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis mokėjimo, administravimo ir kontrolės tvarkos aprašo numatyta tvarka.

Maršrutą bei eismo organizavimo schemą derina Statybos skyrius, gavęs pateiktą prašymą, įvertinęs prašyme nurodytą informaciją. Derinimo metu gali būti pasiūlytas kitas važiavimo laikas ir / arba kitas važiavimo maršrutas Kaišiadorių rajono savivaldybės vietinės reikšmės viešaisiais keliais.

5. Sutikimas išduodamas vežti tik nedalomus krovinius ir kai tokių krovinių negalima arba netikslinga vežti kitokiomis transporto priemonėmis taip, kad jį vežančios transporto priemonės matmenys, ašies (ašių) apkrova ir (ar) masė su kroviniu nebūtų didesni už didžiausiuosius leidžiamus naudojantis keliais transporto priemonės ar jų junginio techninius parametrus, ir vežti dalomus krovinius šešių ar daugiau ašių transporto priemonėmis, kurias sudaro motorinė transporto priemonė ir priekaba (puspriekabė), kurios ne mažiau kaip penkių ašių ratai yra suporinti, ašies (ašių) apkrova yra ne didesnė už didžiausiąją leidžiamąją ašies (ašių) apkrovą ir kurios masė yra didesnė už didžiausiąją leidžiamą naudojantis keliais transporto priemonės ar jų junginio masę, tačiau yra ne didesnė kaip 48 t.

6. Prašymas išduoti sutikimą naudotis Kaišiadorių rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis turi būti pateikiamas transporto priemonės savininko ar valdytojo arba jo įgalioto asmens Kaišiadorių rajono savivaldybės administracijai tiesiogiai raštu arba siunčiamas paštu ar elektroniniu paštu [dokumentai@kaisiadorys.lt](mailto:dokumentai@kaisiadorys.lt) arba per elektroninių ryšių priemones www.epaslaugos.lt. Prašymą teikiantis asmuo atsako už pateiktų duomenų tikslumą ir teisingumą.

7. Nustatytos formos prašyme (1 priedas) nurodomi šie duomenys:

7.1. didžiagabaritės ir (ar) sunkiasvorės transporto priemonės savininkas ar valdytojas (vardas ir pavardė ar pavadinimas ir kodas), jo adresas, telefono numeris, elektroninio pašto adresas (arba savininko ar valdytojo įgalioto asmens telefono numeris, elektroninio pašto adresas, kai prašymą teikia įgaliotas asmuo);

7.2. važiavimo maršrutas;

7.3. važiavimo laikas;

7.4. duomenys apie didžiagabaritę ir (ar) sunkiasvorę transporto priemonę:

7.4.1. markė (-ės), modelis (-iai), valstybinis (-iai) registracijos numeris (-iai);

7.4.2. transporto priemonės ar jų junginio gamintojo nustatyta didžiausioji leidžiamoji masė (tonomis);

7.4.3. transporto priemonės ar jų junginio ilgis, plotis ir aukštis su kroviniu (metrais);

7.4.4. transporto priemonės ar jų junginio masė su kroviniu (tonomis);

7.4.5. ašių skaičius, tipas, atstumų tarp ašių (metrais) ir jų apkrovos su kroviniu (tonomis);

7.5. transporto priemonės registracijos liudijimo kopiją, jei transporto priemonė registruota ne Lietuvos Respublikoje ir jos rūšis yra traktorius arba savaeigė mašina.

8. Didžiagabaričių ir (ar) sunkiasvorių transporto priemonių savininkai ar valdytojai, šiomis transporto priemonėmis važiuodami per pervažas ar elektros tinklų apsaugos zonose, privalo vadovautis Pervažų įrengimo ir naudojimo taisyklių, patvirtintų Lietuvos Respublikos susisiekimo ministro 2005 m. sausio 27 d. įsakymu Nr. 3-36 „Dėl Pervažų įrengimo ir naudojimo taisyklių patvirtinimo“, 101 punkto ir Elektros tinklų apsaugos taisyklių, patvirtintų Lietuvos Respublikos energetikos ministro 2010 m. kovo 29 d. įsakymu Nr. 1-93 „Dėl Elektros tinklų apsaugos taisyklių patvirtinimo“, 16.4 papunkčio reikalavimais. Didžiagabaričių ir (ar) sunkiasvorių transporto priemonių savininkams ar valdytojams rekomenduojama iš anksto, prieš teikiant prašymą išduoti sutikimą arba teikiant važiavimo deklaraciją, suderinti su pervažų ir (ar) elektros tinklų valdytojais važiavimo maršrutą.

9. Jei sunkiasvorės transporto priemonės masė su kroviniu ar be krovinio yra didesnė kaip 100 t, atsiranda rizika, kad transporto priemonės sukeliama apkrova kelio statiniui (tiltui ar viadukui) gali būti pavojinga, prieš tokios transporto priemonės važiavimą turi būti atliktas maršruto tyrimas, kurio metu įvertinama maršrute esančių statinių būklė ir nustatomas transporto priemonės sukeliamos apkrovos ir statinio projektinės apkrovos įražų santykis. Tyrimo atlikimą inicijuoja transporto priemonės savininkas ar valdytojas arba jo įgaliotas asmuo. Neatlikus šio tyrimo, važiavimo maršrutas nederinamas. Tyrimą turi atlikti asmenys, atitinkantys kvalifikacinius reikalavimus pagal Tiltų techninės priežiūros taisykles TTPT 10, patvirtintas Lietuvos automobilių kelių direkcijos prie Susisiekimo ministerijos direktoriaus 2010 m. gruodžio 7 d. įsakymu Nr. V-402 „Dėl Tiltų techninės priežiūros taisyklių TTPT 10 patvirtinimo“.

10. Jei didžiagabaritės transporto priemonės plotis su kroviniu ar be krovinio didesnis kaip 4,5 m ir (arba) ilgis didesnis kaip 30 m, atsiranda rizika, kad kelio vietose, kuriose įrengtos saugumo salelės, kelio ženklai, apšvietimo stulpai, atitvarai ir kitokie kelio elementai, gali trukdyti važiuoti numatytu maršrutu arba kils rizika juos pažeisti, todėl prieš važiuojant juos reikia demontuoti. Transporto priemonės savininkas, valdytojas ar jo įgaliotas asmuo prieš tokios transporto priemonės važiavimą turi atlikti maršruto įvertinimą, kurio metu identifikuojamos maršruto kritinės vietos, nustatoma, kas ir kokiu būdu gali būti demontuojama, kad transporto priemonė galėtų pravažiuoti. Įvertinus maršrutą ir esant poreikiui demontuoti saugumo saleles, kelio ženklus, apšvietimo stulpus, atitvarus ir kitokius kelio elementus, transporto priemonės savininkas, valdytojas ar jo įgalioto asmuo kreipiasi į Kaišiadorių rajono savivaldybės administraciją dėl jų demontavimo numatyto važiavimo metu.

Draudžiama gadinti kelio ženklų atramas ir kitus elementus juos nupjaunant, nulenkiant ir panašiai. Sugadinus atstatoma savo lėšomis per kelio savininko nustatytą terminą.

11. Važiuojant trinkelių danga, gatvės bortais, kelio briauna, vietomis be kietos kelio dangos (saugumo salelės, žiedų kraštai, kelkraščiai ir kt.), trinkelių danga, vietos be kietos dangos turi būti uždengtos apsauginiais skydais, apsaugotos mediniais tašais ir kitomis priemonėmis, apsaugančiomis nuo kelio elementų sugadinimo.

12. Transporto priemonių savininkas ar valdytojas turi pasirūpinti transporto priemonių palyda: kai didžiagabaritės ir (ar) sunkiasvorės transporto priemonės plotis su kroviniu ar be jo yra nuo 3,56 iki 4 m, lydi ne mažiau kaip vienas automobilis su įjungtais oranžiniais žybčiojančiais švyturėliais; kai didžiagabaritės ir (ar) sunkiasvorės transporto priemonės plotis su kroviniu ar be jo yra nuo 4,01 iki 4,5 m ir (ar) ilgis nuo 24 iki 30 m, lydi ne mažiau kaip du automobiliai su įjungtais oranžiniais žybčiojančiais švyturėliais – po vieną priekyje ir gale.

Didžiagabarites ir (ar) sunkiasvores transporto priemones turi lydėti policijos automobilis priekyje ir automobilis su įjungtais oranžiniais žybčiojančiais švyturėliais gale, jeigu didžiagabaritės ir (ar) sunkiasvorės transporto priemonės plotis su kroviniu ar be jo yra didesnis kaip 4,50 m ir (ar) ilgis didesnis kaip 30,00 m.

13. Vienkartinis sutikimas gali būti išduotas ne ilgesniam kaip 7 dienų laikotarpiui ir galioja važiuoti į vieną pusę sutikime nurodytu maršrutu. Lietuvos Respublikos kelių įstatymo 20 str. 10 , 11 ir 12 dalyse nurodomi sutikimo galimi atvejai pagal numatytą sutikimo tipą. Sutikimas galioja nuo sutikime nurodyto laikotarpio pradžios dienos nulis valandų nulis minučių arba nuo jo suteikimo momento, jeigu sutikimas naudotis keliais suteiktas jo galiojimo laikotarpio pradžios dieną, iki laikotarpio galiojimo pabaigos dienos dvidešimt ketvirtos valandos nulis minučių.

Sutikimas mėnesiui arba metams suteikiamas atitinkamai 30 kalendorinių dienų arba 12 mėnesių laikotarpiui. Sutikimas naudotis keliais galioja nuo jame nurodyto laikotarpio pradžios dienos nulis valandų nulis minučių arba nuo jo suteikimo momento, jeigu sutikimas naudotis keliais suteiktas jo galiojimo laikotarpio pradžios dieną, iki laikotarpio galiojimo pabaigos dienos dvidešimt ketvirtos valandos nulis minučių.

Esant objektyviems atvejams, numatytiems Aprašo 16.1–16.3 p., gali būti keičiamas išduodamo sutikimo galiojimo terminas, atsižvelgiant į eismo saugumo, gatvių dangų būklės užtikrinimą, oro sąlygas ir kt., informuojant apie termino pakeitimo priežastis prašymą pateikusį asmenį.

14. Sutikimas išduodamas arba motyvuotai atsisakoma jį išduoti ne vėliau kaip per 3 darbo dienas po prašymo gauti sutikimą naudotis keliais ir kitų dokumentų ir duomenų, kurių reikia sutikimui naudotis keliais gauti, gavimo dienos ir apie tai informuojamas didžiagabaritės ir (ar) sunkiasvorės transporto priemonės savininkas ar valdytojas. Jeigu pateikiamas netinkamai užpildytas prašymas gauti sutikimą ar su prašymu pateikiami ne visi ar reikalavimų neatitinkantys, netinkamai užpildyti dokumentai, ne vėliau kaip per 2 darbo dienas nuo prašymo ir kitų dokumentų ir duomenų, kurių reikia sutikimui gauti, gavimo dienos informuojamas prašymą pateikęs asmuo. Tokiu atveju sutikimus suteikiantis subjektas suteikia sutikimą naudotis keliais arba motyvuotai atsisako jį suteikti ne vėliau kaip per 3 darbo dienas nuo tinkamai užpildyto prašymo gauti sutikimą naudotis keliais ir (ar) trūkstamų dokumentų ar duomenų gavimo dienos.

15. Sutikimas naudotis keliais važiuojant likviduoti įvykio ir šalinti jo padarinių suteikiamas ne vėliau kaip per vieną darbo dieną po prašymo gauti sutikimą naudotis keliais ir kitų dokumentų ir duomenų, kurių reikia sutikimui naudotis keliais gauti, pateikimo ir nesumokėjus mokesčio už naudojimąsi keliais važiuojant didžiagabaritėmis ir (ar) sunkiasvorėmis transporto priemonėmis. Šis mokestis turi būti sumokėtas ne vėliau kaip per 2 darbo dienas po sutikimų naudotis keliais suteikimo dienos. Įvykis suprantamas taip, kaip jis apibrėžtas Lietuvos Respublikos civilinės saugos įstatyme.

16. Sutikimas neišduodamas:

16.1. polaidžio, potvynių laikotarpiu;

16.2. stichinių nelaimių, eismo įvykių, kelio priežiūros darbų metu, kilus grėsmei saugiam eismui ir kitais atvejais;

16.3. jei pateikiami ne visi arba neteisingi duomenys ir dokumentai, kurių reikia sutikimui gauti, ir transporto priemonės savininkas ar valdytojas arba jo įgaliotas asmuo per 3 darbo dienas nepateikia trūkstamų dokumentų ar neištaiso trūkumų;

16.4. kai transporto priemonės masė su kroviniu yra didesnė už transporto priemonės gamintojo nustatytą didžiausiąją leidžiamąją masę;

16.5. jei nesumokamas Kaišiadorių rajono savivaldybės tarybos sprendimu nustatyto dydžio mokestis už sutikimų išdavimą;

16.6. kelio savininkas nesuderino važiavimo maršruto;

16.7. transporto priemonės ašies (ašių) apkrova yra didesnė už didžiausiąją leidžiamą naudojantis keliais transporto priemonės ar jų junginio ašies (ašių) apkrovą daugiau kaip 8 t, išskyrus išimtis, kai yra viena iš šių sąlygų:

16.7.1. didžiagabaritės ir (ar) sunkiasvorės transporto priemonės savininkas ar valdytojas savo lėšomis organizuoja išsamią važiavimo maršruto analizę, apimančią kelio juostos ir kelio statinių laikančiųjų konstrukcijų savybių ir būklės įvertinimą; važiavimo maršruto analizė atliekama vadovaujantis kompetentingų institucijų, atsakingų už kelių infrastruktūros reglamentavimą, priimtais teisės aktais; važiavimo maršruto analizę atlieka pagal Lietuvos standartą LST EN ISO/IEC 17025:2018 „Tyrimų, bandymų ir kalibravimo laboratorijų kompetencijai keliami bendrieji reikalavimai“ akredituotos laboratorijos;

16.7.2. didžiagabaritės ir (ar) sunkiasvorės transporto priemonės savininkas ar valdytojas su kelio savininku, kai kelias yra vietinės reikšmės, kelią patikėjimo teise valdančiu subjektu, kai kelias yra valstybinės reikšmės, sudaro sutartį dėl kelio ir (ar) kelio statinių paprastojo ar kapitalinio remonto (arba kelio taisymo ir (ar) kelio statinių atstatymo), reikalingo šiuo keliu pravažiavus didžiagabaritei ir (ar) sunkiasvorei transporto priemonei, šios transporto priemonės savininko ir (ar) valdytojo lėšomis; sutartyje turi būti nurodytas kelio taisymo ir (ar) kelio statinių atstatymo terminas, siektini kelio taisymo ir (ar) kelio statinių atstatymo rodikliai;

16.7.3. kelio savininkas ar valdytojas didžiagabaritės ir (ar) sunkiasvorės transporto priemonės savininko ar valdytojo lėšomis atlieka šios transporto priemonės maršruto apimamų kelių būklės tyrimą, prieš šiai transporto priemonei važiuojant šiuo maršrutu ir (ar) juo pravažiavus, ir nustato būklės pokytį. Kelių būklės tyrimas atliekamas vadovaujantis kompetentingų institucijų, atsakingų už kelių infrastruktūros reglamentavimą, priimtais teisės aktais. Kelių būklės tyrimą atlieka pagal Lietuvos standartą LST EN ISO/IEC 17025:2018 „Tyrimų, bandymų ir kalibravimo laboratorijų kompetencijai keliami bendrieji reikalavimai“ akredituotos laboratorijos.

17. Sutikimas panaikinamas ir mokestis grąžinamas arba didžiagabaritės ir (ar) sunkiasvorės transporto priemonės savininko ar valdytojo ar jo įgalioto asmens prašymu, pateiktu Kaišiadorių rajono savivaldybės administracijai, įskaitomas kitam važiavimui, jei likus ne mažiau kaip vienai valandai iki darbo dienos, esančios prieš sutikime nurodyto laikotarpio pradžios dieną, darbo laiko pabaigos gauna transporto priemonės savininko ar valdytojo pateiktą prašymą atšaukti sutikimą (sutikimas turi būti atšauktas iki jo galiojimo pradžios). Jei nustatoma, kad sutikimas buvo išduotas esant Aprašo 16 punkte arba kitoms Lietuvos Respublikos kelių įstatyme nurodytoms aplinkybėms, Sutikimas gali būti atšaukiamas per vieną darbo dieną po tokių aplinkybių nustatymo.

18. Atsisakymas išduoti sutikimą naudotis Kaišiadorių rajono vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis gali būti skundžiamas teisės aktų nustatyta tvarka.

19. Transporto priemonės savininkas, valdytojas ar jo įgaliotas asmuo arba transporto priemonės vairuotojas privalo sutikimą turėti ir pateikti jį, pareikalavus kontroliuojantiems pareigūnams.

20. Važiuojant Kaišiadorių rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis be sutikimo, atsakomybė taikoma vadovaujantis Lietuvos Respublikos administracinių nusižengimų kodekso nustatyta tvarka.

21. Turint vienkartinį sutikimą, važiuoti galima tik sutikime nurodytu laiku ir maršrutu. Jei dėl tam tikrų priežasčių pasikeičia važiavimo laikas ar maršrutas, privaloma kreiptis į Kaišiadorių rajono savivaldybės administraciją paštu ar elektroniniu būdu arba per elektroninių ryšių priemones. Išduotas sutikimas gali būti koreguojamas atsižvelgiant į gautą informaciją dėl vežėjo, transporto priemonės, važiavimo laiko pakeitimo, pasikeitusių parametrų.

Sumokėjus mėnesinį ar metinį mokestį už važiavimą viena transporto priemone ir norint važiuoti kita transporto priemone, išduotas sutikimas gali būti koreguojamas nurodant kitą transporto priemonę be papildomo mokesčio, pateikus rašytinį prašymą, nurodant priežastis ir pateikiant būtiną informaciją*.* Pametus sutikimą, jo kopija gali būti išduota nemokamai tik tai pačiai transporto priemonei.

22. Turint galiojantį sutikimą, didžiagabaritėmis ir (ar) sunkiasvorėmis transporto priemonėmis galima važiuoti tik Kaišiadorių rajono vietinės reikšmės viešaisiais keliais, kuriuose eismas nėra apribotas ar nutrauktas ir (ar) šie keliai nėra uždaryti. Turint galiojantį sutikimą, privaloma laikytis eismo ribojimų, draudžiančių važiuoti tam tikromis transporto priemonėmis arba transporto priemonėmis, kurių faktiniai parametrai yra didesni už nurodytus informacijoje apie eismo ribojimus.

23. Važiavimo metu sugadinus vietinės reikšmės viešojo kelio dangą, jo statinius ar kitus įrenginius, kelio elementus, transporto priemonės savininkas, valdytojas ar jo įgaliotas asmuo privalo apie tai nedelsdami informuoti Kaišiadorių rajono savivaldybės administraciją ir teisės aktų nustatyta tvarka atlyginti nuostolius.

24. Teisę tikrinti kelių transporto priemonių matmenis, ašių apkrovas, bendrą svorį ir mokesčių už važiavimą didžiagabaritėmis ir (ar) sunkiasvorėmis transporto priemonėmis sumokėjimą turi įgaliotos atitinkamos institucijos.

**III SKYRIUS**

**BAIGIAMOSIOS NUOSTATOS**

25. Prieš pateikiant ir (ar) pakraunant krovinius vežti didžiagabarite ir (ar) sunkiasvore transporto priemone, būtina įsitikinti, kad yra išduotas sutikimas važiuoti konkrečia didžiagabarite ir (ar) sunkiasvore transporto priemone.

26. Vykdant Aprašo nuostatas, fizinių asmenų asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitais asmens duomenų tvarkymą ir privatumo apsaugą reglamentuojančiais teisės aktais.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Sutikimų naudotis Kaišiadorių rajono savivaldybės vietinės reikšmės viešaisiais keliais

didžiagabaritėmis ir (ar) sunkiasvorėmis transporto priemonėmis išdavimo tvarkos aprašo

1 priedas

**(Prašymo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(transporto priemonės savininkas ar valdytojas, vardas ir pavardė, pavadinimas, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas, el. paštas)

Kaišiadorių rajono savivaldybės administracijai

**PRAŠYMAS**

**DĖL SUTIKIMO IŠDAVIMO**

20\_\_ m. mėn. \_\_\_ d.

Kaišiadorys

Prašome išduoti sutikimą važiuoti didžiagabarite ir (ar) sunkiasvore transporto priemone maršrutu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Transporto priemonės (jo junginio) savininkas ar valdytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, pavadinimas, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Transporto priemonės markė, modelis, valstybinis Nr., registracijos Nr., rūšis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Duomenys apie transporto priemonę, jo junginį:

ilgis su kroviniu \_\_\_\_\_\_\_\_\_\_\_\_\_\_\_\_\_\_\_m;

plotis su kroviniu m;

aukštis su kroviniu m;

masė su kroviniu t;

gamintojo nustatyta didžiausioji leidžiamoji masė t;

ašių skaičius, tipas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vnt.;

(vairuojamoji, varančioji ar su suporintais ratais)

atstumai tarp ašių \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ m;

ašių apkrovos su kroviniu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ t.

4. Krovinio pavadinimas, jo tipas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(dalijamas ar nedalijamas)

5. Krovinio masė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_t.

6. Važiavimo data ir laikas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(vardas, pavardė) (parašas) (pareigos)

A. V.

\_\_\_\_\_\_\_\_\_\_\_\_\_\_\_\_\_\_\_

Sutikimų naudotis Kaišiadorių rajono savivaldybės vietinės reikšmės viešaisiais keliais

didžiagabaritėmis ir (ar) sunkiasvorėmis transporto priemonėmis išdavimo tvarkos aprašo

2 priedas

Paveikslėlis, kuriame yra emblema, simbolis, papuošalas, šarvai

Automatiškai sugeneruotas aprašymas

**KAIŠIADORIŲ RAJONO SAVIVALDYBĖ**

Katedros g. 4, LT-56121 Kaišiadorys, tel. (8 346) 20 440, el. p. [meras@kaisiadorys.lt](mailto:meras@kaisiadorys.lt).

**(Sutikimo naudotis Kaišiadorių rajono savivaldybės vietinės reikšmės viešaisiais keliais važiuojant didžiagabarite ir (ar)sunkiasvore transporto priemone (jų junginiu) forma)**

**SUTIKIMAS NR.**

**NAUDOTIS KAIŠIADORIŲ RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS**

20 \_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_ d.

1. Važiavimo maršrutas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

2. Transporto priemonės savininkas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(vežėjo pavadinimas, fizinio asmens vardas ir pavardė, adresas, telefono Nr.)

3. Transporto priemonės (-ių) markė, modelis, valstybinis (-iai) numeris (-iai)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

4. Didžiausi transporto priemonės (-ių) duomenys

ilgis m;

plotis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_m;

aukštis m;

krovinio svoris t;

faktinė pakrautos transporto priemonės masė t;

bendras svoris viršija leidžiamą t.

5. Mokesčio už važiavimą informacija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(mokėjimo kvito data, numeris, suma)

6. Transporto priemonės (-ių) važiavimo sąlygos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Transporto priemonė (-ės) važiuoja nuo \_\_\_\_\_\_\_\_\_\_\_\_\_\_\_ iki\_\_\_\_\_\_\_\_\_\_\_\_\_\_\_\_\_\_

8. Kita informacija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ 20\_\_\_ m. \_\_\_\_\_\_\_\_\_ d.

(pareigos) A. V. (parašas) (vardas ir pavardė)

**BENDRIEJI REIKALAVIMAI**

Šis sutikimas suteikia teisę važiuoti Kaišiadorių rajono savivaldybės vietinės reikšmės viešaisiais keliais važiuojant transporto priemone, kai viršijama leidžiama ašies (-ių) apkrova ir (ar) leidžiama transporto priemonės bendroji masė ir (ar) matmenys, sutikime nurodytu maršrutu.

Vairuotojas privalo pateikti sutikimą pareikalavus asmenims, turintiems kontrolės teisę.

Sutikimas negalioja, jei transporto priemonės (jų junginio) savininkas ar valdytojas jo neužpildė arba jame yra pakeitimų ir (ar) taisymų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SPRENDIMO „DĖL SUTIKIMŲ NAUDOTIS KAIŠIADORIŲ RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS IŠDAVIMO TVARKOS APRAŠO PATVIRTINIMO“ PROJEKTO**

**AIŠKINAMASIS RAŠTAS**

2024 m. d.

**1. PROJEKTO TIKSLAI IR UŽDAVINIAI**

Sprendimo projekto tikslas – patvirtinti Sutikimų naudotis Kaišiadorių rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis išdavimo tvarkos aprašą (toliau – aprašas).

Aprašas parengtas vadovaujantis Lietuvos Respublikos kelių įstatymo 20 straipsniu, Lietuvos Respublikos kelių priežiūros ir plėtros programos finansavimo įstatymo 7 straipsniu, Lietuvos Respublikos susisiekimo ministro 2002 m. vasario 18 d. įsakymu Nr. 3-66 patvirtintu Didžiausiųjų leidžiamų naudojantis keliais transporto priemonių ar jų junginių techninių parametrų aprašu. Šie teisės aktai nustato, kad transporto priemonių ar jų junginių, kurių techniniai parametrai viršija didžiausiuosius leidžiamus naudojantis keliais transporto priemonės ar jų junginio techninius parametrus, valdytojai naudotis vietinės reikšmės keliais važiuojant didžiagabaritėmis ir (ar) sunkiasvorėmis transporto priemonėmis gali tik susiderinę su kelio savininku, sumokėję nustatytą mokestį ir gavę jo sutikimą.

**2. LĖŠŲ POREIKIS IR** **ŠALTINIAI**

Nėra.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Priėmus sprendimą, bus patvirtintas Sutikimų naudotis Kaišiadorių rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis išdavimo tvarkos aprašas.

Apraše nurodoma prašymų pateikimo ir nagrinėjimo tvarka, sutikimų išdavimo tvarka. Detalizuojama, kokioms transporto priemonės reikalingi sutikimai, nustatyta tvarka dėl kelio ir jo elementų apsaugojimo ar žalos atlyginimo juos sugadinus.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Nėra.

Ūkio plėtros ir statybos skyriaus vyriausioji specialistė Justė Kasparavičienė