**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRISIDĖJIMO PRIE ASOCIACIJOS ANGLININKŲ BENDRUOMENĖS VYKDOMO PROJEKTO ,,ANGLININKŲ BENDRUOMENĖS VERSLO PLĖTRA“ FINANSAVIMO**

2024 m. lapkričio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Kaišiadorių rajono savivaldybės 2024–2026 metų strateginio veiklos plano, patvirtinto Kaišiadorių rajono savivaldybės tarybos 2024 m. vasario 15 d. sprendimu Nr. V17E-23 ,,Dėl Kaišiadorių rajono savivaldybės 2024–2026 metų strateginio veiklos plano patvirtinimo“, Investicijų, ūkio ir teritorijų planavimo programos 05.04.01.02 priemone ,,Vietos veiklos grupių strategijų įgyvendinimas ir projektų pareiškėjų, kurie gauna finansavimą iš ES ir kitų programų, dalinis rėmimas“, atsižvelgdama į Kaišiadorių rajono vietos veiklos grupės vietos plėtros strategijos 2024–2029 m., patvirtintos visuotinio Kaišiadorių rajono vietos veiklos grupės narių 2023 m. balandžio 25 d. susirinkimo Nr. 2 sprendimu, priemonės Nr. 2.1. ,,Bendruomeninio verslo kūrimas ir plėtra“ aprašą, kuriame nurodyta galima paramos, skiriamos pareiškėjams, lyginamoji dalis (95 proc.), ir į asociacijos Anglininkų bendruomenės 2024 m. lapkričio 8 d. prašymą Nr. 18 ,,Dėl prisidėjimo prie vietos projekto“, Kaišiadorių rajono savivaldybės taryba n u s p r e n d ž i a:

1. Prisidėti prie asociacijos Anglininkų bendruomenės vykdomo projekto ,,Anglininkų bendruomenės verslo plėtra“ (toliau – Projektas) finansavimo ne daugiau kaip 4,5 proc. – 2 488,30 Eur (dviem tūkstančiais keturiais šimtais aštuoniasdešimt aštuoniais Eur ir 30 ct).
2. Padengti asociacijos Anglininkų bendruomenės vykdomo Projekto PVM išlaidas – ne daugiau kaip 10 450,70 Eur (dešimt tūkstančių keturis šimtus penkiasdešimt Eur ir 70 ct).
3. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Administracijos darbuotoją pasirašyti dokumentus, susijusius su Projekto įgyvendinimu.

Šis sprendimas per vieną mėnesį nuo įsigaliojimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Albina Keblikaitė

Suderinta

Ignas Simonaitis Asta Masaitienė Audronė Litvinskaitė Rasa Baranauskaitė Karolis Petkevičius Tomas Vaicekauskas

**SPRENDIMO**

**,,DĖL PRISIDĖJIMO PRIE ASOCIACIJOS ANGLININKŲ BENDRUOMENĖS VYKDOMO PROJEKTO ,,ANGLININKŲ BENDRUOMENĖS VERSLO PLĖTRA“ FINANSAVIMO“**

**PROJEKTO AIŠKINAMASIS RAŠTAS**

2024 m. lapkričio d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas teikiamas, atsižvelgiant į Kaišiadorių rajono vietos veiklos grupės vietos plėtros strategijos 2024–2029 m., patvirtintos visuotinio Kaišiadorių rajono vietos veiklos grupės narių 2023 m. balandžio 25 d. susirinkimo Nr. 2 sprendimu, priemonės Nr. 2.1. ,,Bendruomeninio verslo kūrimas ir plėtra“ aprašą ir asociacijos Anglininkų bendruomenės 2024 m. lapkričio 8 d. prašymą Nr. 18 ,,Dėl prisidėjimo prie vietos projekto“.

Įgyvendinant projektą ,,Anglininkų bendruomenės verslo plėtra“ (toliau – Projektas), planuojama įsigyti automobilį, įrengti buitines patalpas vairuotojui, taip pat įsirengti sandėliuką, saulės baterijas. Projekto veiklomis siekiama išlaikyti jau esamas darbo vietas, prisidėti prie vaikų dienos centro veiklų tęstinumo bei teikti pavežimo paslaugas kitiems dienos centrams.

Planuojama bendra Projekto vertė – 66 116,10 Eur su PVM. Tinkamų finansuoti išlaidų suma – 52 882,10 Eur. Paramos intensyvumas – iki 95 proc. Kaišiadorių rajono savivaldybės administracijos prisidėjimas prie Projekto yra ne daugiau kaip 4,5 proc. – 2 488,30 Eur. Asociacijos Anglininkų bendruomenės prisidėjimas prie Projekto – iki 0,5 proc. – 295,00 Eur. Asociacijos Kaišiadorių rajono vietos veiklos grupės prisidėjimas prie Projekto – 95 proc. – 52 882,10 Eur. Į Projekto biudžetą įtrauktos PVM išlaidos nėra tinkamos finansuoti, todėl asociacija Anglininkų bendruomenė prašo Kaišiadorių rajono savivaldybės administracijos padengti Projekto PVM išlaidas – 10 450,70 Eur. Bendra Kaišiadorių rajono savivaldybės administracijos prisidėjimo suma – 12 939,00 Eur.

**2. LĖŠŲ POREIKIS IR ŠALTINIAI**

-----

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-----

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Asociacijos Anglininkų bendruomenės 2024 m. lapkričio 8 d. prašymas Nr. 18 ,,Dėl prisidėjimo prie vietos projekto“.

Strateginio planavimo ir investicijų skyriaus vyr. specialistė Albina Keblikaitė