**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL KAIŠIADORIŲ RAJONO SAVIVALDYBĖS TARYBOS NARIŲ SIUNTIMO**

**Į KOMANDIRUOTES** **TVARKOS APRAŠO PATVIRTINIMO**

2024 m. lapkričio 28 d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 2¹ punktu, Kaišiadorių rajono savivaldybės taryba n u s p r e n d ž i a:

Patvirtinti Kaišiadorių rajono savivaldybės tarybos narių siuntimo į komandiruotes tvarkos aprašą (pridedama).

Savivaldybės meras

Sprendimo projektą teikia

Savivaldybės meras

Šarūnas Čėsna

Rengėjas

Justas Mišeikis

|  |  |  |  |
| --- | --- | --- | --- |
| Asta Masaitienė | Ieva Šadurskienė |  |  |
|  |  |  |  |

PATVIRTINTA

Kaišiadorių rajono savivaldybės tarybos

2024 m. lapkričio d. sprendimu Nr. V17E-

**KAIŠIADORIŲ RAJONO SAVIVALDYBĖS TARYBOS NARIŲ SIUNTIMO**

**Į KOMANDIRUOTES** **TVARKOS APRAŠAS**

**I SKYRIUS**

**BENDROSIOS NUOSTATOS**

1. Kaišiadorių rajono savivaldybės tarybos narių siuntimo į komandiruotes tvarkos aprašas (toliau – Aprašas) nustato sprendimų dėl Kaišiadorių rajono savivaldybės (toliau – Savivaldybė) tarybos (toliau – Taryba) narių siuntimo į komandiruotes priėmimo, ataskaitų už komandiruotes pateikimo, dienpinigių, komandiruotės išlaidų apmokėjimo tvarką ir kitus su Tarybos narių komandiruotėmis susijusius klausimus.
2. Komandiruote laikomas Tarybos nario išvykimas į užsienio valstybę arba Lietuvoje ne trumpiau kaip vienai darbo dienai (išskyrus atvejus, kai dėl objektyvių aplinkybių komandiruotė turi vykti poilsio ir (arba) švenčių dienomis) (toliau – viena darbo diena) atliekant Tarybos nario pareigas atstovauti Savivaldybei ar dalyvauti veikloje, skirtoje Tarybos nario pareigoms atlikti reikalingai Tarybos nario kvalifikacijai tobulinti.
3. Kiekvienas Tarybos narys, ketinantis vykti (vykstantis) į komandiruotę, privalo laikytis šio Aprašo reikalavimų.

**II SKYRIUS**

**SIUNTIMO Į KOMANDIRUOTES TVARKA**

1. Sprendimus dėl Tarybos nario (-ių) siuntimo į komandiruotes šio Aprašo nustatyta tvarka priima Savivaldybės meras, jo nesant – jį pavaduojantis vicemeras (toliau – Meras).
2. Tarybos narys gali vykti į komandiruotę savo iniciatyva arba Mero siūlymu. Tarybos narys, pageidaujantis vykti į komandiruotę pateikia merui prašymą, o kai vykstama į komandiruotę Mero siūlymu – sutikimą (1 priedas) ir dokumentus, pagrindžiančius komandiruotės tikslą bei kitas aplinkybes.
3. Prašymas ar sutikimas dėl komandiruotės Lietuvos Respublikoje pateikiamas Merui likus ne mažiau kaip trims darbo dienoms iki komandiruotės pradžios.
4. Prašymas ar sutikimas dėl komandiruotės į užsienio valstybę pateikiamas Merui likus ne mažiau kaip penkioms darbo dienoms iki komandiruotės pradžios.
5. Tarybos narys, pageidaujantis vykti į komandiruotę tobulinti kvalifikaciją, pateikia Merui prašymą ir dokumentus, pagrindžiančius komandiruotės tikslą bei kitas aplinkybes.
6. Tarybos narių siuntimas į komandiruotę vienai darbo dienai Lietuvos Respublikos teritorijoje įforminamas Mero rezoliucija. Jei vykstama į užsienio valstybę ar daugiau nei vienai dienai – Mero potvarkiu.
7. Jei dėl kokių nors priežasčių į komandiruotę neišvykstama, Tarybos narys privalo raštu pateikti Merui prašymą dėl komandiruotės atšaukimo. Jei pateikti Merui tokio prašymo dėl objektyvių priežasčių nėra galimybės, Tarybos narys privalo nedelsdamas informuoti Merą apie neišvykimą į komandiruotę ir atsiradus galimybei pateikti prašymą dėl komandiruotės atšaukimo.
8. Mero potvarkių projektus dėl Tarybos narių komandiruočių rengia Tarybos posėdžių sekretorius.
9. Siuntimas į komandiruotę turi būti įformintas taip, kad būtų aiškus sprendimą dėl siuntimo į komandiruotę priėmęs subjektas, siunčiamas į komandiruotę asmuo (vardas, pavardė, pareigos), vieta (vietos), į kurią (kurias) komandiruojama, trukmė (jeigu komandiruotės metu vykstama į keletą užsienio valstybių, – buvimo kiekvienoje užsienio valstybėje trukmė), komandiruotės tikslas (dalykiniai susitikimai su užsienio delegacijų atstovais, verslininkais siekiant plėsti bendradarbiavimą ekonomikos, kultūros, turizmo, švietimo ir kitose srityse, atstovauti Savivaldybei, atlikti Tarybos nario funkcijas), dienpinigių ir su komandiruote susijusių išlaidų (toliau – komandiruotės išlaidos) apmokėjimas, jeigu bus mokamas, – avansas.

**III SKYRIUS**

**DIENPINIGIAI IR KOMANDIRUOČIŲ IŠLAIDOS**

1. Tarybos nariams dienpinigiai ir komandiruotės išlaidos apskaičiuojami ir mokami pagal Komandiruočių išlaidų apmokėjimo biudžetinėse įstaigose ir regionų plėtros tarybose taisykles, patvirtintas Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“ (Lietuvos Respublikos Vyriausybės 2014 m. gruodžio 15 d. nutarimo Nr. 1433 redakcija) (su visais aktualiais pakeitimais), ir šį Aprašą.
2. Tarybos nariui dienpinigiai apskaičiuojami už kiekvieną komandiruotės dieną. Komandiruotės dienpinigiai nemokami, jei Tarybos narys vyksta į vienos dienos ar trumpesnę kaip vienos dienos komandiruotę Lietuvos Respublikoje.
3. Tarybos nariams, vykstantiems į komandiruotę, kurios išlaidos apmokamos iš Europos Sąjungos ir (arba) kitos tarptautinės finansinės paramos, kitų tarptautinių organizacijų ir institucijų skiriamų lėšų (išskyrus Europos Sąjungos ir (arba) kitos tarptautinės finansinės paramos lėšas, kurios suplanuotos Lietuvos Respublikos biudžete), komandiruotės išlaidos apmokamos pagal projekto finansavimo sutartyje ir jos prieduose nustatytas normas.

**IV SKYRIUS**

**KOMANDIRUOČIŲ ATASKAITŲ PATEIKIMO TVARKA**

1. Grįžęs iš komandiruotės Tarybos narys privalo ne vėliau kaip per tris darbo dienas pateikti tinkamai užpildytą ir pasirašytą Tarybos nario komandiruotės ataskaitą (2 priedas) bei išlaidas pagrindžiančius dokumentus. Už ataskaitoje įrašytų duomenų teisingumą atsako ją pateikęs Tarybos narys.
2. Tarybos nario komandiruotės ataskaita registruojama DVS ir siunčiama Savivaldybės administracijos Buhalterijos skyriui kompensuoti Tarybos nariui komandiruotėje patirtas išlaidas pagal pateiktą Tarybos nario komandiruotės ataskaitą.
3. Jei pateiktoje ataskaitoje yra skaičiavimo klaidų ar įtrauktos nekompensuotinos išlaidos ar jų dydžiai, išlaidos, dėl kurių nepateikti jas pagrindžiantys dokumentai, apie neatitikimus Savivaldybės administracijos Buhalterijos skyrius informuoja ataskaitą pateikusį Tarybos narį, kuris per penkias darbo dienas nuo informacijos apie neatitikimus gavimo dienos privalo ataskaitą patikslinti. Patikslintos ataskaitos nepateikus per nustatytą terminą, laikoma, kad ataskaita nepateikta ir išlaidos nekompensuojamos.
4. Prašymai, sutikimai dėl vykimo į komandiruotę, komandiruotės ataskaitos, prašymai dėl komandiruotės atšaukimo ir kiti su komandiruote susiję dokumentai teikiami Tarybos posėdžių sekretoriui.

**V SKYRIUS**

**BAIGIAMOSIOS NUOSTATOS**

1. Už pateikiamų duomenų / informacijos, susijusios su komandiruote, teisingumą, asmeniškai atsakingas Tarybos narys, pateikiantis atitinkamus dokumentus.
2. Už klaidingą duomenų, patvirtinančių komandiruotės metu patirtas išlaidas, arba kitos su komandiruote susijusios informacijos pateikimą Tarybos narys atsako įstatymų ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_

Kaišiadorių rajono savivaldybės tarybos narių

siuntimo į komandiruotes tvarkos aprašo

1 priedas

**(Prašymo / sutikimo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tarybos nario vardas, pavardė)

Kaišiadorių rajono savivaldybės merui

**PRAŠYMAS / SUTIKIMAS**

**VYKTI Į KOMANDIRUOTĘ**

**\_\_\_\_\_\_\_\_\_\_\_\_\_\_**

(data)

\_\_\_\_\_\_\_\_\_\_\_\_\_\_\_\_

(sudarymo vieta)

Vykti į:

|  |  |
| --- | --- |
| Miesto ir (ar) šalies pavadinimas |  |
| Data |  |
| Komandiruotės tikslas |  |
| Numatomos kompensuotinos komandiruotės išlaidų rūšys |  |
| Pridedama: | 🞏 kvietimas  🞏 raštas ar kitas dokumentas, patvirtinantis komandiruotės tikslą  🞏 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Tarnybinis transportas nuvykimui į komandiruotę | 🞏 reikalingas (planuojama išvykti \_\_\_\_\_\_\_\_ d. \_\_\_\_\_\_\_\_ val., grįžti \_\_\_\_\_\_\_\_ d. \_\_\_\_\_ val.)  🞏 nereikalingas |

|  |  |  |  |
| --- | --- | --- | --- |
|  |  |  |  |
|  | (parašas) | (vardas ir pavardė) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaišiadorių rajono savivaldybės tarybos narių

siuntimo į komandiruotes tvarkos aprašo

2 priedas

**(Komandiruotės ataskaitos forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tarybos nario vardas, pavardė)

Kaišiadorių rajono savivaldybės merui

**TARYBOS NARIO KOMANDIRUOTĖS ATASKAITA**

**\_\_\_\_\_\_\_\_\_\_\_\_\_\_**

(data)

\_\_\_\_\_\_\_\_\_\_\_\_\_\_\_\_

(sudarymo vieta)

|  |  |
| --- | --- |
| Komandiruotės pagrindas (Savivaldybės mero potvarkio data ir numeris): |  |
| Komandiruotės laikas, vieta, trukmė: |  |
| Komandiruotės tikslas: |  |
| Komandiruotės metu nagrinėti klausimai ir atliktos užduotys (renginio aprašymas): |  |
| Išvados bei pasiūlymai: |  |
| Komandiruotės metu patirtos faktinės išlaidos (pridedami pateisinami mokėjimo dokumentai): | Pridedama:  🞏 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  🞏 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  🞏 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  🞏 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  🞏 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  🞏 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  🞏 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  🞏 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  🞏 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  🞏 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |  |
| --- | --- | --- | --- |
| Tarybos narys |  |  |  |
|  | (parašas) | (vardas ir pavardė) |

\_\_\_\_\_\_\_\_\_\_\_\_\_\_\_\_\_\_\_

**SPRENDIMO „DĖL Kaišiadorių RAJONO SAVIVALDYBĖS TARYBOS NARIŲ SIUNTIMO Į KOMANDIRUOTES TVARKOS APRAŠO PATVIRTINIMO“ PROJEKTO AIŠKINAMASIS RAŠTAS**

2024 m. lapkričio 13 d.

Kaišiadorys

1. **PROJEKTO TIKSLAI IR UŽDAVINIAI**

Sprendimo projekto tikslas – patvirtinti Kaišiadorių rajono savivaldybės tarybos narių siuntimo į komandiruotes tvarkos aprašą (toliau – Aprašas).

1. **LĖŠŲ POREIKIS IR ŠALTINIAI**

Lėšų poreikis priklausys nuo Savivaldybės tarybos narių komandiruočių, kurios bus apmokamos Savivaldybės biudžeto lėšomis, skaičiaus.

1. **SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Lietuvos Respublikos vietos savivaldos įstatymo Nr. I-533 3, 9, 12, 15, 17, 18, 20, 21, 22, 23, 24, 25, 27, 29, 30, 32, 33, 34, 35, 38, 63, 67 ir 68 straipsnių pakeitimo įstatymo (toliau – VSĮ pakeitimo įstatymas) 21 punkte įtvirtinta nauja išimtinė savivaldybės tarybos kompetencija „2*1) savivaldybės tarybos narių siuntimo į komandiruotes tvarkos aprašo tvirtinimas.“* Minėta įstatymo nuostata pažymi, *jog „<..>Šiame tvarkos apraše turi būti numatyta, kas turi įgaliojimus priimti sprendimus dėl savivaldybės tarybos narių komandiruočių, ataskaitų už tarnybines komandiruotes teikimo tvarka, kiti komandiruočių klausimai;“.*

Todėl Apraše nustatoma:

1. tarybos narių siuntimo į komandiruotes tvarka (Sprendimą dėl Tarybos nario siuntimo į komandiruotę priima meras);

2. dienpinigių ir komandiruočių išlaidos (apmokamos pagal Komandiruočių išlaidų apmokėjimo biudžetinėse įstaigose ir regionų plėtros tarybose taisykles, patvirtintas Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“ (Lietuvos Respublikos Vyriausybės 2014 m. gruodžio 15 d. nutarimo Nr. 1433 redakcija) (su visais aktualiais pakeitimais), ir Aprašą);

3. komandiruočių ataskaitų pateikimo tvarka (Tarybos narys privalo ne vėliau kaip per 3 darbo dienas pateikti merui tinkamai užpildytą ir pasirašytą Tarybos nario komandiruotės ataskaitą).

Atsižvelgiant į pasikeitusį teisinį reglamentavimą ir į tai, kas išdėstyta, siūloma patvirtinti Aprašą.

1. **KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Pritarus sprendimo projektui, bus įgyvendintos Lietuvos Respublikos vietos savivaldos įstatymo nuostatos, patvirtintas Tarybos narių siuntimo į komandiruotes tvarkos aprašas, leisiantis tinkami organizuoti Tarybos narių siuntimą į komandiruotes.

Teisės akto projektu nenumatoma reguliuoti visuomeninių santykių, nurodytų Korupcijos prevencijos įstatymo 8 straipsnio 1 dalyje, todėl šio projekto antikorupcinis vertinimas neatliekamas.

Tarybos posėdžių sekretorius Justas Mišeikis