**Projektas**

**Lyginamasis variantas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL KAIŠIADORIŲ R. PALOMENĖS PAGRINDINĖS MOKYKLOS NUOSTATŲ PATVIRTINIMO**

2024 m. lapkričio d. Nr.V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 2 dalimi, 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Kaišiadorių rajono savivaldybės taryba n u s p r e n d ž i a:

1. Patvirtinti Kaišiadorių r. Palomenės pagrindinės mokyklos nuostatus (pridedama).

2. Įpareigoti Kaišiadorių r. Palomenės pagrindinės mokyklos direktorę Rasą Zinevičienę, jos nesant – pavaduojantį asmenį, teisės aktų nustatyta tvarka ir terminais įregistruoti Kaišiadorių r. Palomenės pagrindinės mokyklos nuostatus Juridinių asmenų registre.

3. Pripažinti netekusiu galios Kaišiadorių rajono savivaldybės tarybos 2021 m. lapkričio 25 d. sprendimą Nr. V17E-268 „Dėl Kaišiadorių r. Palomenės pagrindinės mokyklos nuostatų patvirtinimo“.

4. Nustatyti, kad:

4.1. šio sprendimo 1 punkte nurodyti nuostatai įsigalioja nuo jų įregistravimo Juridinių asmenų registre dienos;

4.2. šio sprendimo 3 punktas įsigalioja nuo šio sprendimo 1 punktu patvirtintų nuostatų įregistravimo Juridinių asmenų registre dienos.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Virginija Batutienė

2024-10-03

|  |  |  |  |  |
| --- | --- | --- | --- | --- |
| Audronė Litvinskaitė | Rasa Baranauskaitė | Asta Masaitienė | Karolis Petkevičius | Tomas Vaicekauskas |

PATVIRTINTA

Kaišiadorių rajono savivaldybės tarybos

2024 m. lapkričio d. sprendimu Nr.V17E-

**KAIŠIADORIŲ R. PALOMENĖS PAGRINDINĖS MOKYKLOS NUOSTATAI**

**I SKYRIUS**

**BENDROSIOS NUOSTATOS**

1. Kaišiadorių r. Palomenės pagrindinės mokyklos nuostatai (toliau – Nuostatai) nustato Kaišiadorių r. Palomenės pagrindinės mokyklos (toliau – Mokykla) teisinę formą, priklausomybę, savininką, savininko teises ir pareigas įgyvendinančią instituciją **ir jos kompetenciją**, buveinę, mokyklos grupę, tipą, pagrindinę paskirtį, mokymo kalbą ir mokymosi formas ir mokymo proceso organizavimo būdus, vykdomas švietimo programas, veiklos teisinį pagrindą, sritį, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, Mokyklos teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, turto valdymą ir lėšas, jų naudojimo tvarką ir finansinės veiklos kontrolę, Mokyklos veiklos priežiūrą, viešos informacijos skelbimo vietą, reorganizavimo, likvidavimo ar pertvarkymo tvarką.

2. Mokyklos oficialusis pavadinimas – Kaišiadorių r. Palomenės pagrindinė mokykla, trumpasis pavadinimas – Palomenės pagrindinė mokykla. Mokykla įregistruota Juridinių asmenų registre, kodas – 290595560.

3. Mokyklos įsteigimo data – 1917 m.

4. Mokyklos teisinė forma – ~~savivaldybės~~ biudžetinė įstaiga.

5. Mokyklos savininkė – Kaišiadorių rajono savivaldybė.

6. ~~Mokyklos savininko teises ir pareigas įgyvendinanti institucija – Kaišiadorių rajono savivaldybės taryba, kuri:~~

~~6.1. tvirtina Nuostatus;~~

~~6.2. priima sprendimą dėl Mokyklos buveinės pakeitimo;~~

~~6.3. priima sprendimą dėl Mokyklos reorganizavimo, likvidavimo ar pertvarkymo;~~

~~6.4. priima sprendimą dėl Mokyklos filialo steigimo ir jo veiklos nutraukimo;~~

~~6.5. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;~~

~~6.6. sprendžia kitus Lietuvos Respublikos biudžetinių įstaigų įstatyme, kituose įstatymuose ir šiuose Nuostatuose jos kompetencijai priskirtus klausimus.~~

6. **Mokyklos** **savininko teises ir pareigas įgyvendinančios institucijos:** **Kaišiadorių rajono savivaldybės meras ir Kaišiadorių rajono savivaldybės taryba. Savininko teises ir pareigas įgyvendina Kaišiadorių rajono savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai Kaišiadorių rajono savivaldybės tarybos kompetencijai (jeigu paprastosios Kaišiadorių rajono savivaldybės tarybos kompetencijos įgyvendinimo Kaišiadorių rajono savivaldybės taryba nėra perdavusi Kaišiadorių rajono savivaldybės merui):**

**6.1. Savivaldybės taryba, įgyvendindama savininkės teises ir pareigas:**

**6.1.1. Savivaldybės mero teikimu tvirtina Mokyklos nuostatus;**

**6.1.2. priima sprendimą dėl Mokyklos buveinės pakeitimo;**

**6.1.3. priima sprendimą dėl Mokyklos pertvarkymo, reorganizavimo ar likvidavimo;**

**6.1.4. sprendžia kitus Lietuvos Respublikos biudžetinių įstaigų įstatyme, kituose įstatymuose ir šiuose Nuostatuose jos kompetencijai priskirtus klausimus.**

**6.2. Savivaldybės meras, įgyvendindamas savininko teises ir pareigas:**

**6.2.1. priima į pareigas ir atleidžia iš jų ar nušalina nuo pareigų Mokyklos direktorių;**

**6.2.2. kontroliuoja ir prižiūri Mokyklos direktoriaus veiklą, kaip jis įgyvendina įstatymus, Vyriausybės nutarimus ir Savivaldybės tarybos sprendimus;**

**6.2.3. teikia Savivaldybės tarybai tvirtinti Mokyklos nuostatus;**

**6.2.4. sprendžia kitus Lietuvos Respublikos biudžetinių įstaigų įstatyme, kituose įstatymuose ir šiuose Nuostatuose jo kompetencijai priskirtus klausimus.**

7. Mokyklos buveinė – Lomenos g. 14, LT-56383 Palomenė, Kaišiadorių rajono savivaldybė.

8. Mokyklos grupė – bendrojo ugdymo mokykla.

9. Mokyklos tipas – pagrindinė mokykla.

10. Pagrindinė Mokyklos paskirtis – pagrindinės mokyklos tipo pagrindinė mokykla.

11. Mokymo kalba – lietuvių kalba.

12. Mokymosi formos ir būdai: grupinio mokymosi forma, įgyvendinama kasdieniu, nuotoliniu mokymo proceso organizavimo būdu, pavienio mokymosi forma, įgyvendinama savarankišku ir nuotoliniu ~~ir ugdymosi šeimoje~~ mokymo proceso organizavimo būdu.

13. Mokykla vykdo ikimokyklinio, priešmokyklinio, pradinio, pagrindinio ugdymo programas ir neformaliojo vaikų švietimo programas.

14. Mokykla švietimo, mokslo ir sporto ministro nustatyta tvarka išduoda šiuos mokymosi pasiekimus įteisinančius dokumentus: pradinio išsilavinimo pažymėjimą, pradinio ugdymo pasiekimų pažymėjimą, pagrindinio išsilavinimo pažymėjimą, pagrindinio ugdymo pasiekimų pažymėjimą, mokymosi pasiekimų pažymėjimą, **pažymėjimą**.

15. Mokykla yra viešasis juridinis asmuo, veikiantis kaip biudžetinė įstaiga, turintis antspaudą su Kaišiadorių rajono savivaldybės herbu ir savo įstaigos pavadinimu, atsiskaitomąją ir kitų sąskaitų Lietuvos Respublikoje įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Kaišiadorių rajono savivaldybės tarybos sprendimais, Kaišiadorių rajono savivaldybės mero potvarkiais, Kaišiadorių rajono savivaldybės ~~vykdomosios institucijos~~ administracijos direktoriaus, Kaišiadorių rajono savivaldybės administracijos Švietimo, kultūros ir sporto skyriaus vedėjo įsakymais, kitais teisės aktais ir šiais Nuostatais.

**II SKYRIUS**

**MOKYKLOS VEIKLOS SRITYS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

16. Mokyklos veiklos sritis – švietimas, kodas 85.

17. Pagrindinė Mokyklos švietimo veiklos rūšis – pagrindinis ugdymas, kodas 85.31.10.

18. Kitos švietimo veiklos rūšys:

18.1. ikimokyklinio amžiaus vaikų ugdymas, kodas 85.10.10;

18.2. priešmokyklinio amžiaus vaikų ugdymas, kodas 85.10.20;

18.3. pradinis ugdymas, kodas 85.20;

18.4. kultūrinis švietimas, kodas 85.52;

18.5. sportinis ir rekreacinis švietimas, kodas 85.51;

18.6. kitas, niekur nepriskirtas, švietimas, kodas 85.59;

18.7. švietimui būdingų paslaugų veikla, kodas 85.60.

19. Kita ne švietimo veiklos rūšis – vaikų poilsio stovyklų veikla, kodas 55.20.20.

20. Mokyklos tikslas – plėtoti bei tobulinti dvasines, intelektines ir fizines asmens galias, bendrąsias ir esmines dalykines kompetencijas, būtinas tolesniam mokymuisi, profesinei karjerai ir savarankiškam gyvenimui, ugdyti kūrybingą, atsakingą pilietį, turintį kompetencijų, būtinų sėkmingai integracijai ir mokymuisi visą gyvenimą.

21. Mokyklos uždaviniai:

21.1. vykdant ikimokyklinio ugdymo programą, padėti vaikui tenkinti prigimtinius, kultūros, taip pat ir etninius, socialinius, pažintinius poreikius;

21.2. ugdant priešmokyklinio amžiaus vaikus, padėti jiems pasirengti sėkmingai mokytis pagal pradinio ugdymo programą;

21.3. pradinėse klasėse suteikti asmeniui dorinės ir socialinės brandos pradmenis, kultūros ir etninius pagrindus, elementarų raštingumą, padėti jam pasirengti mokytis pagal pagrindinio ugdymo programą;

21.4. ugdant pagal pagrindinio ugdymo programą, suteikti asmeniui sociokultūrinės ir pilietinės brandos pagrindus, bendrąjį raštingumą, technologinio raštingumo pradmenis, ugdyti tautinį sąmoningumą, išugdyti siekimą ir gebėjimą apsispręsti, pasirinkti ir mokytis toliau;

21.5. teikti mokiniams reikiamą socialinę, pedagoginę, psichologinę, specialiąją, sveikatos priežiūros ir kt. pagalbą;

21.6. užtikrinti sveiką ir saugią mokymo(-si) aplinką.

22. Mokyklos funkcijos:

22.1. konkretina, diferencijuoja ir individualizuoja ugdymo turinį, vadovaudamasi švietimo, mokslo ir sporto ministro patvirtintomis bendrosiomis ugdymo programomis, bendraisiais ugdymo planais, atsižvelgdama į vietos ir Mokyklos bendruomenės reikmes, taip pat mokinių poreikius ir interesus;

22.2. rengia pradinio ir pagrindinio ugdymo programas papildančius bei mokinių poreikius tenkinančius šių programų modulius, pasirenkamųjų dalykų ir neformaliojo vaikų švietimo programas;

22.3. vykdo ikimokyklinio, priešmokyklinio, pradinio, pagrindinio ugdymo ir neformaliojo vaikų švietimo programas, mokymo sutartyse numatytus įsipareigojimus, užtikrina geros kokybės ugdymą;

22.4. vykdo pradinio ir pagrindinio ugdymo pirmosios dalies nacionalinius mokinių pasiekimų patikrinimus švietimo, mokslo ir sporto ministro nustatyta tvarka;

22.5. vykdo pagrindinio ugdymo pasiekimų patikrinimą švietimo, mokslo ir sporto ministro nustatyta tvarka;

22.6. organizuoja neformalųjį vaikų švietimą, integruoja jį į bendrąjį ugdymą;

22.7 objektyviai ir nešališkai vertina mokinių ugdymosi pasiekimus;

22.8. teikia tėvams (globėjams, rūpintojams) informaciją apie mokinio ugdymosi pasiekimus;

22.9. skatina mokinius už nepriekaištingą pareigų vykdymą, laimėjimus, nuolat kontroliuoja mokinių lankomumą, reikalaudama drausmingumo, ir taiko Mokyklos nustatytas drausminimo priemones;

22.10. sudaro palankias sąlygas veikti mokinių organizacijoms, skatinančioms mokinių dorovinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą, padedančioms tenkinti saviugdos ir saviraiškos poreikius;

22.11. teikia informacinę, psichologinę, socialinę pedagoginę, specialiąją pedagoginę pagalbą, vykdo mokinių sveikatos priežiūrą, profesinį orientavimą bei taiko minimalios priežiūros priemones;

22.12. skiria švietimo pagalbą teisės aktų nustatyta tvarka;

22.13. dalyvauja projektuose, ugdymo pasiekimų tyrimuose ir tikrinimuose;

22.14. atlieka Mokyklos veiklos įsivertinimą;

22.15. teikia tėvų (globėjų, rūpintojų) pageidavimu mokamas papildomas paslaugas (pailgintos darbo dienos grupes, popamokinę mokinių priežiūrą, klubus, būrelius, stovyklas, ekskursijas ir kita);

22.16. sudaro sąlygas ~~darbuotojams profesiškai tobulėti~~ darbuotojams tobulinti profesinius įgūdžius;

22.17. užtikrina higienos normas, teisės aktų reikalavimus atitinkančią sveiką, saugią mokymosi ir darbo aplinką;

22.18. kuria ugdymo turinio reikalavimus atitinkančią materialinę bazę;

22.19. organizuoja mokinių maitinimą Mokykloje pagal sveikatos apsaugos ministro nustatytus reikalavimus;

22.20. organizuoja mokinių vežiojimą į Mokyklą ir atgal teisės aktų nustatyta tvarka;

22.21. viešai skelbia informaciją apie Mokyklos veiklą švietimo, mokslo ir sporto ministro nustatyta tvarka;

22.22. **atlieka ugdytinių pirminį specialiųjų poreikių įvertinimą, inicijuoja vaikų specialiųjų ugdymosi poreikių nustatymą, organizuoja šių ugdytinių ugdymą teisės aktų nustatyta tvarka;**

22.~~22~~. 23. atlieka kitas įstatymų ir kitų teisės aktų nustatytas funkcijas.

23. Mokiniams išduodami mokymosi pasiekimus įteisinantys dokumentai švietimo, mokslo ir sporto ministro nustatyta tvarka.

**III SKYRIUS**

**MOKYKLOS TEISĖS IR PAREIGOS**

24. ~~Mokykla, įgyvendindama jai pavestus tikslą ir uždavinius, vykdydama jai priskirtas funkcijas, turi teisę:~~ Mokykla, siekdama savo tikslų, įgyvendindama uždavinius ir vykdydama jai priskirtas funkcijas, turi teisę:

24.1. parinkti mokymo metodus ir mokymosi veiklos būdus;

24.2. kurti naujus mokymo ir mokymosi modelius, užtikrinančius kokybišką ugdymą;

24.3. į pagrindinio ugdymo antrosios dalies programą įtraukti pirminio profesinio mokymo programų modulius arba pirminio profesinio mokymo programas teisės aktų nustatyta tvarka;

24.4. bendradarbiauti su fiziniais ir juridiniais asmenimis, susijusiais su Mokyklos veikla;

24.5. inicijuoti projektų ir programų rengimą, vykdyti ir dalyvauti Kaišiadorių rajono savivaldybės, šalies ir tarptautiniuose projektuose;

24.6. stoti ir jungtis į asociacijas, dalyvauti jų veikloje;

24.7. gauti paramą Lietuvos Respublikos labdaros ir paramos įstatymo nustatyta tvarka;

24.8. teikti papildomas paslaugas, kurių mokesčio dydį nustato Kaišiadorių rajono savivaldybės taryba;

24.9. naudotis kitomis teisės aktų suteiktomis teisėmis.

25. Mokyklos pareigos: papildyta ir patikslinta pagal švietimo įstatymo 43 str.19 p.

25.1. užtikrinti kokybišką ikimokyklinio, priešmokyklinio, pradinio, pagrindinio ugdymo programų vykdymą;

25.2. sudaryti higienos normas atitinkančias ugdymo sąlygas;

25.3. ~~užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką~~; **sukurti ir palaikyti sveiką ir saugią aplinką, sudarančią palankias galimybes ugdyti ir mokytis;**

25.4. ~~rūpintis mokytojų ir kitų ugdymo proceso dalyvių kvalifikacijos kėlimu;~~ **sudaryti mokymo sutartis ir vykdyti jose numatytus įsipareigojimus;**

25.5. **tobulinti veiklą, stiprindama veiklos įsivertinimą;**

~~vadovaujantis Lietuvos Respublikos švietimo įstatymu ir kitais teisės aktais, viešai skelbti informaciją apie Mokykloje vykdomas formaliojo ir neformaliojo švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, visus Mokyklos išorinio vertinimo rezultatus, Mokyklos bendruomenės tradicijas ir pasiekimus, taip pat skelbti kitą Mokyklos bendruomenės poreikius atitinkančią informaciją;~~

~~25.6. sudaryti sąlygas kiekvienam mokiniui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą, įgyvendinant pateiktas Lietuvos Respublikos švietimo, mokslo ir sporto ministro patvirtintas rekomendacijas dėl smurto prevencijos įgyvendinimo mokyklose;~~

25.6. **sudaryti galimybes mokiniams dalyvauti švietimo, mokslo ir sporto ministro nustatytus kokybės kriterijus atitinkančiose, socialines ir emocines kompetencijas ugdančiose, smurto, patyčių, psichiką veikiančių medžiagų vartojimo ar kitose prevencinėse programose;**

**25.7. dalyvauti nacionaliniuose ir tarptautiniuose mokinių pasiekimų tyrimuose ir patikrinimuose, kurie organizuojami švietimo, mokslo ir sporto ministro nustatyta tvarka;**

**25.8. tą pačią dieną informuoti tėvus (globėjus, rūpintojus) apie mokinio, kuris mokosi pagal bendrojo ugdymo programas, neatvykimą į Mokyklą ar pamoką, jeigu tėvai (globėjai, rūpintojai) nepraneša Mokyklai apie vaiko neatvykimą į Mokyklą ar pamoką;**

**25.9. informuoti Valstybės vaiko teisių apsaugos ir įvaikinimo tarnybą prie Socialinės apsaugos ir darbo ministerijos apie atvejus, kai mokinio tėvai (globėjai, rūpintojai) neužtikrina vaiko pareigos mokytis iki 16 metų;**

**25.10. vykdyti Mokyklos, Savivaldybės, šalies ir tarptautinius švietimo projektus Lietuvos Respublikos švietimo, mokslo ir sporto ministro nustatyta tvarka;**

**25.11. rūpintis mokytojų ir kitų ugdymo proceso dalyvių kvalifikacijos kėlimu;**

**25.12. vadovaujantis Lietuvos Respublikos švietimo įstatymu ir kitais teisės aktais, viešai skelbti informaciją apie Mokykloje vykdomas formaliojo ir neformaliojo švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, visus Mokyklos išorinio vertinimo rezultatus, Mokyklos bendruomenės tradicijas ir pasiekimus, taip pat skelbti kitą Mokyklos bendruomenės poreikius atitinkančią informaciją;**

25.7. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

**IV SKYRIUS**

**MOKYKLOS VEIKLOS ORGANIZAVIMAS IR VALDYMAS**

26. Mokyklos veiklos organizavimo teisinis pagrindas:

26.1. direktoriaus patvirtintas Mokyklos strateginis planas, kuriam yra pritarusi Mokyklos taryba ir Kaišiadorių rajono savivaldybės vykdomoji institucija ar jos įgaliotas asmuo;

26.2. direktoriaus patvirtintas Mokyklos metinis veiklos planas, kuriam yra pritarusi Mokyklos taryba;

26.3. direktoriaus patvirtintas Mokyklos ugdymo planas, kuris suderintas su Mokyklos taryba ir Kaišiadorių rajono savivaldybės vykdomąja institucija ar jos įgaliotu asmeniu.

27. Mokyklai vadovauja direktorius. ~~Sprendimą dėl direktoriaus priėmimo į pareigas penkerių metų kadencijai, jo atleidimo arba atšaukimo iš pareigų priima Kaišiadorių rajono savivaldybės meras Lietuvos Respublikos darbo kodekso, šių Nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų, darbo sutartis su direktoriumi taip pat pasibaigia atšaukus jį iš pareigų teisės aktų nustatyta tvarka. Kaišiadorių rajono savivaldybės meras vykdo kitas funkcijas, susijusias su direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka.~~ **Direktorius į pareigas skiriamas ir iš jų atleidžiamas Lietuvos Respublikos teisės aktų nustatyta tvarka. Direktorius nepasibaigus jo kadencijai, paaiškėjus Lietuvos Respublikos švietimo įstatyme nustatytiems atvejams, gali būti atšaukiamas iš pareigų įspėjant prieš 5 darbo dienas.**

28. Direktorius pavaldus ir atskaitingas Kaišiadorių rajono savivaldybės merui, atskaitingas Kaišiadorių rajono savivaldybės tarybai. ~~ir savivaldybės vykdomajai institucijai.~~

29. Direktorius už darbo pareigų pažeidimą atsako teisės aktų nustatyta tvarka.

30. Direktorius:

30.1. organizuoja Mokyklos darbą, kad būtų įgyvendinti Mokyklos tikslai ir atliekamos nustatytos funkcijos, aiškina Mokyklos bendruomenės nariams valstybinę ir regioninę švietimo politiką;

30.2. vadovauja Mokyklos strateginio plano, metinio veiklos plano rengimui, jų įgyvendinimui, rekomendacijų dėl smurto prevencijos įgyvendinimo Mokykloje priemonių įgyvendinimui, juos tvirtina, **vadovauja jų vykdymui**;

30.3. ~~tvirtina Mokyklos struktūrą, darbuotojų pareigybių sąrašą, neviršydamas Kaišiadorių rajono savivaldybės tarybos sprendimu nustatyto didžiausio leistino pareigybių skaičiaus~~; **neviršydamas darbo užmokesčio fondui skirtų lėšų, nustato mokyklos struktūrą, darbuotojų pareigybių sąrašą ir skaičių;**

30.4. nustato Mokyklos direktoriaus pavaduotojo ugdymui veiklos sritis;

30.5. tvirtina darbuotojų pareigybių aprašymus, Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo Mokyklos darbuotojus, skatina juos;

30.6. priima mokinius ~~Kaišiadorių rajono savivaldybės tarybos nustatyta tvarka,~~ ir sudaro mokymo sutartis teisės aktų nustatyta tvarka;

30.7. vadovaudamasis įstatymais ir kitais teisės aktais, nustato mokinių teises, pareigas ir atsakomybę;

30.8. tvirtina Mokyklos darbo tvarkos taisykles, prieš tai informuoja darbo tarybą ir su ja konsultuojasi Lietuvos Respublikos darbo kodekso nustatyta tvarka;

30.9. tvirtina Mokyklos darbo apmokėjimo sistemą, prieš tai atlikęs informavimo ir konsultavimo procedūras Lietuvos Respublikos darbo kodekso nustatyta tvarka;

30.10. sudaro mokiniams ir darbuotojams saugias ir sveikatai nekenksmingas darbo sąlygas;

30.11. kartu su Mokyklos taryba sprendžia svarbius ugdymo aplinkos kūrimo klausimus;

30.12. sudaro Mokyklos vardu sutartis Mokyklos funkcijoms atlikti;

30.13. organizuoja Mokyklos dokumentų tvarkymą ir apskaitą teisės aktų nustatyta tvarka, užtikrina, kad Mokyklos dokumentai būtų tvarkomi dokumentų valdymo sistemoje (DVS);

30.14. atsako už Mokyklos finansinę veiklą, svarsto ir priima sprendimus, susijusius su Mokyklos lėšų (įskaitant lėšas, skirtas Mokyklos darbuotojų darbo užmokesčiui) panaudojimu, taip pat atsako už Mokyklos turto naudojimą ir disponavimą juo; rūpinasi intelektiniais, materialiniais, finansiniais, informaciniais ištekliais, priešgaisrine, darbų ir civiline sauga; užtikrina jų optimalų valdymą ir naudojimą;

30.15. rūpinasi mokytojų ir kitų darbuotojų darbo sąlygomis, mokytojams ir kitiems pedagoginiams darbuotojams sudaro galimybę atestuotis ir organizuoja jų atestaciją švietimo, mokslo ir sporto ministro nustatyta tvarka, organizuoja trūkstamų mokytojų ir kitų darbuotojų paiešką;

30.16. inicijuoja Mokyklos savivaldos institucijų sudarymą ir skatina jų veiklą;

30.17. sudaro Vaiko gerovės komisiją, rūpinasi socialinės ir specialiosios pedagoginės, psichologinės pagalbos mokiniams teikimu bei prevencijos programų įgyvendinimu;

30.18. kontroliuoja, kad Mokyklos aplinkoje nebūtų vartojamas tabakas ir jo gaminiai, alkoholiniai gėrimai, narkotinės ir psichotropinės bei psichoaktyviosios medžiagos ir nebūtų jomis prekiaujama;

30.19. imasi priemonių, kad laiku būtų suteikta pagalba mokiniui, mokytojui ar Mokyklos darbuotojui, kuris nukentėjo nuo smurto, prievartos, patyčių, seksualinio ar kitokio pobūdžio išnaudojimo, priekabiavimo;

30.20. organizuoja ~~pašalinių asmenų patekimo į Mokyklą apskaitą ir kontrolę~~ Mokyklos teritorijos ir jos prieigų stebėjimą, kontroliuoja pašalinių asmenų patekimą į įstaigą;

30.21. Lietuvos Respublikos vaiko minimalios ir vidutinės priežiūros įstatymo nustatyta tvarka kreipiasi į Kaišiadorių rajono savivaldybės ~~administracijos direktorių~~ **merą** dėl minimalios ~~ir vidutinės~~ priežiūros priemonių vaikui skyrimo ir vykdo kitus Lietuvos Respublikos vaiko minimalios ir vidutinės priežiūros įstatyme nurodytus įgaliojimus;

30.22. už mokinio elgesio normų pažeidimą gali skirti mokiniui drausmines auklėjamojo poveikio priemones, numatytas Lietuvos Respublikos vaiko teisių apsaugos pagrindų įstatyme, bendradarbiauja su mokinių tėvais (globėjais, rūpintojais), pagalbą mokiniui, mokytojui ir mokyklai teikiančiomis įstaigomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;

30.23. **teisės aktų nustatyta tvarka** kreipiasi į Kaišiadorių rajono savivaldybės ~~administracijos direktorių~~ merą dėl koordinuotai teikiamų švietimo pagalbos, socialinės ir sveikatos priežiūros paslaugų skyrimo;

30.24. organizuoja Mokyklos veiklos kokybės įsivertinimą;

30.25. atsako už Lietuvos Respublikos švietimo įstatymo 26 straipsnyje nurodytos informacijos skelbimą, demokratinį švietimo įstaigos valdymą, užtikrina bendradarbiavimu grįstus santykius, Pedagogų etikos kodekso reikalavimų laikymąsi, skaidriai priimamus sprendimus, švietimo įstaigos bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

30.26. analizuoja Mokyklos veiklos ir valdymo išteklių būklę ir atsako už švietimo įstaigos veiklos rezultatus;

30.27. atsako, kiek tai susiję su ~~buhalterine~~ **finansine** apskaita, už:

30.27.1. teisingos, tikslios ir išsamios informacijos pateikimą ~~centralizuotai~~ biudžetinių įstaigų ~~buhalterinę~~ finansinę apskaitą **centralizuotai** tvarkančiai įstaigai;

30.27.2. Mokyklos metinių veiklos ataskaitų, finansinių ir biudžeto vykdymo ataskaitų rinkinių pateikimą Lietuvos Respublikos viešojo sektoriaus atskaitomybės įstatyme ir jo įgyvendinamuosiuose teisės aktuose nurodytoms įstaigoms šiuose teisės aktuose nustatyta tvarka ir terminais ir paskelbimą laiku;

30.27.3. apskaitos dokumentų, registrų, finansinių ir biudžeto vykdymo ataskaitų rinkinių saugojimą Lietuvos Respublikos dokumentų ir archyvų įstatymo nustatyta tvarka;

30.27.4. inventorizacijos organizavimą ir atlikimą laiku, inventorizavimo duomenų išsaugojimą, inventorizacijos metu nustatytų trūkumų išieškojimą, sprendimų dėl inventorizacijos rezultatų įtraukimo į apskaitą priėmimą;

30.27.5. Mokyklos vidaus kontrolės sukūrimą ir veikimo užtikrinimą;

30.28. kiekvienais metais parengia savo metų veiklos ataskaitą, teikia Mokyklos bendruomenei ir tarybai svarstyti bei viešai ją paskelbia teisės aktų nustatyta tvarka;

30.29. atstovauja Mokyklai kitose institucijose;

30.30. užtikrina asmens duomenų apsaugą teisės aktų nustatyta tvarka;

30.31. vykdo kitas teisės aktuose ir pareigybės aprašyme nustatytas funkcijas.

**V SKYRIUS**

**MOKYKLOS SAVIVALDA**

31. Mokyklos savivalda grindžiama švietimo tikslais, Mokykloje vykdomomis švietimo programomis ir susiklosčiusiomis tradicijomis. Mokykloje veikia šios savivaldos institucijos:

31.1. Mokyklos mokinių taryba, atstovaujanti Mokyklos mokiniams;

31.2. Mokyklos tėvų ~~komitetas~~ **taryba**, atstovaujanti Mokyklos tėvams (globėjams, rūpintojams);

31.3. Mokyklos mokytojų taryba, atstovaujanti mokytojams;

31.4. Mokyklos taryba – aukščiausioji Mokyklos savivaldos institucija, sudaryta iš mokinių, mokytojų, tėvų (globėjų, rūpintojų) ir vietos bendruomenės atstovų.

32. Mokyklos savivaldos institucijos kolegialiai svarsto Mokyklos veiklos ir finansavimo klausimus ir pagal kompetenciją, apibrėžtą Mokyklos nuostatuose, priima sprendimus, daro įtaką direktoriaus priimamiems sprendimams, atlieka visuomeninę Mokyklos valdymo priežiūrą, teikia siūlymų direktoriui.

33. Mokyklos mokinių taryba (toliau – Mokinių taryba) – Mokyklos savivaldos institucija, ~~atstovaujanti mokiniams~~ **susidedanti iš rinkimais išrinktų mokinių, atstovaujanti mokinių interesams, sprendžianti mokiniams aktualias problemas ir prisidedanti prie jaunimo politikos įgyvendinimo Mokykloje:**

33.1. Mokinių taryba sudaroma dvejų metų kadencijai. Ją sudaro po vieną iš kiekvienos 5–10 klasės atstovą, išrinktą klasėse rugsėjo mėnesį. Mokinių tarybą sudaro 6 nariai ir Mokinių tarybos pirmininkas.

33.2. Mokinių tarybos narys gali būti renkamas ne daugiau kaip dviem kadencijoms iš eilės.

33.3. Mokinių tarybai vadovauja pirmininkas, renkamas rugsėjo mėnesį 5–10 klasių mokinių visuotiniame susirinkime, kurį organizuoja Mokinių tarybą kuruojantis pedagogas, slaptu balsavimu dalyvavusių mokinių balsų dauguma. Tas pats asmuo pirmininku gali būti renkamas ne daugiau kaip dviem kadencijoms iš eilės.

33.4. Mokinių tarybos posėdžius šaukia pirmininkas. Apie posėdžio laiką ir svarstyti parengtus klausimus pirmininkas elektroninėmis ryšio priemonėmis informuoja narius ne vėliau kaip prieš 3 darbo dienas iki posėdžio pradžios.

33.5. Mokinių tarybos posėdžiai vyksta ne rečiau kaip 1 kartą per mėnesį. Posėdis laikomas teisėtu, jei jame dalyvauja ne mažiau kaip 2/3 visų Mokinių tarybos narių. Sprendimai priimami posėdyje dalyvavusių narių balsų dauguma. Balsams pasiskirsčius po lygiai, sprendimą lemia Mokinių tarybos pirmininko balsas.

33.6. Mokinių tarybos posėdžiuose gali dalyvauti Mokinių tarybos veiklą kuruojantis pedagogas. Kiti Mokyklos bendruomenės nariai gali būti kviečiami, atsižvelgiant į sprendžiamus klausimus (sprendimą dėl kvietimo priima Mokinių taryba).

33.7. Naujas Mokinių tarybos narys paskiriamas, nutrūkus Mokinių tarybos nario įgaliojimams pirma laiko, jeigu jis:

33.7.1. dėl svarbių priežasčių (išvyko mokytis į kitą mokyklą arba ją baigė; pareiškė norą atsistatydinti; dėl ligos ir kt.) negali eiti savo pareigų;

33.7.2. be pateisinamos priežasties nedalyvauja trijuose iš eilės Mokinių tarybos posėdžiuose ir praranda Mokinių tarybos nario įgaliojimus.

33.8. Nutrūkus Mokinių tarybos nario įgaliojimams pirma laiko, Mokinių tarybos narys išrenkamas (per 1 mėn.) klasės, kuriai atstovavo mokinys ir kurio įgaliojimai nutrūko, mokinių susirinkime, vadovaujantis šių Nuostatų 33.1 ir 33.3 papunkčiais.

34. Mokinių taryba:

34.1. telkia Mokyklos mokinių bendruomenę demokratiškam bendravimui ir bendradarbiavimui;

34.2. inicijuoja ir padeda organizuoti Mokyklos renginius, akcijas, vykdyti prevencines programas, projektus, rūpinasi drausme ir tvarka Mokykloje, kuria teigiamą Mokyklos įvaizdį, bendradarbiauja su kitų mokyklų mokinių savivaldos institucijomis, Lietuvos moksleivių sąjunga;

34.3. teikia siūlymus Mokyklos tarybai, direktoriui dėl ugdymo organizavimo tobulinimo, ugdymosi aplinkos gerinimo ir kitais mokiniams aktualiais klausimais;

34.4. svarsto Mokyklos direktoriaus teikiamus klausimus;

34.5. renka atstovus į Mokyklos tarybą;

34.6. už savo veiklą atsiskaito 5–10 klasių mokiniams visuotiniame mokinių susirinkime mokslo metų pabaigoje.

35. Mokinių taryba veikia pagal jos patvirtintą darbo reglamentą.

36. Mokyklos tėvų ~~komitetas~~ **taryba** (toliau – Tėvų ~~komitetas~~ **taryba**) – Mokyklos savivaldos institucija, atstovaujanti mokinių tėvams (globėjams, rūpintojams):

36.1. Tėvų ~~komitetas~~ **taryba** sudaroma dvejų metų kadencijai. Ją sudaro: 1 ikimokyklinio ugdymo grupės atstovas, išrinktas ikimokyklinio ugdymo grupės tėvų susirinkime, 1 priešmokyklinio ugdymo grupės atstovas, išrinktas priešmokyklinio ugdymo grupės tėvų susirinkime (arba 1 jungtinės ikimokyklinės-priešmokyklinės ugdymo grupės atstovas, išrinktas jungtinės grupės tėvų susirinkime), po 1 iš kiekvienos 1–10 klasės tėvų komitetų pirmininką (atstovą), išrinktą klasių tėvų susirinkimuose. Tėvų ~~komitetą~~ **tarybą** sudaro 11–12 narių.

36.2. Tėvų ~~komiteto~~ **tarybos** nariais tėvai gali būti ne daugiau kaip dvi kadencijas iš eilės.

36.3. Tėvų ~~komitetui~~ **tarybai** vadovauja pirmame posėdyje atviru balsavimu išrinktas pirmininkas. Pirmininkas išrenkamas, kai už jį balsuoja ne mažiau kaip 2/3 posėdyje dalyvaujančių ~~komiteto~~ **tarybos** narių. Gali būti renkamas sekretorius ir pirmininko pavaduotojas. Tas pats asmuo pirmininku gali būti ne daugiau kaip dvi kadencijas iš eilės.

36.4. Tėvų ~~komiteto~~ **tarybos** darbą organizuoja Tėvų ~~komiteto~~ **tarybos** pirmininkas, bendradarbiaudamas su Mokyklos direktoriumi, mokytojais ir kitais bendruomenės atstovais.

36.5. Tėvų ~~komiteto~~ **tarybos** posėdžius šaukia Tėvų ~~komiteto~~ **tarybos** pirmininkas. Apie posėdžio laiką ir svarstyti parengtus klausimus pirmininkas elektroninėmis ryšio priemonėmis informuoja narius ne vėliau kaip prieš 3 darbo dienas iki posėdžio pradžios.

36.6. Tėvų ~~komiteto~~ **tarybos** posėdžiai vyksta ne rečiau kaip 1 kartą per pusmetį. Posėdis laikomas teisėtu, jei jame dalyvauja ne mažiau kaip 2/3 visų Tėvų ~~komiteto~~ **tarybos** narių. Sprendimai priimami posėdyje dalyvavusių narių balsų dauguma. Balsams pasiskirsčius po lygiai, sprendimą lemia Tėvų ~~komiteto~~ **tarybos** pirmininko balsas.

36.7. Naujas Tėvų ~~komiteto~~ **tarybos** narys paskiriamas, nutrūkus Tėvų ~~komiteto~~ **tarybos** nario įgaliojimams pirma laiko, jeigu jis:

36.7.1. dėl svarbių priežasčių (sūnus / dukra išvyko į kitą mokyklą arba ją baigė; pareiškė norą atsistatydinti; dėl ligos ir kt.) negali eiti savo pareigų;

36.7.2. be pateisinamos priežasties nedalyvauja trijuose iš eilės Tėvų ~~komiteto~~ **tarybos** posėdžiuose ir praranda Tėvų ~~komiteto~~ **tarybos** nario įgaliojimus.

36.8. Nutrūkus Tėvų ~~komiteto~~ **tarybos** nario įgaliojimams pirma laiko, Tėvų ~~komiteto~~ **tarybos** narys paskiriamas (per 1 mėn.), vadovaujantis šių Nuostatų 36.1 papunkčiu.

37. Tėvų ~~komitetas~~ **taryba**:

37.1. telkia Mokyklos tėvų (globėjų, rūpintojų) bendruomenę demokratiškam bendravimui ir bendradarbiavimui, bendradarbiauja su kitų mokyklų tėvų savivaldos institucijomis, Lietuvos tėvų forumu;

37.2. bendradarbiauja su mokytojais ir administracija ugdymo kokybės gerinimo, ugdymo proceso tobulinimo, mokinių saugumo, sveikatingumo, mokinių skatinimo, mokinių elgesio taisyklių laikymosi, sportinės, meninės, kultūrinės, pažintinės veiklos organizavimo klausimais, sprendžiant ūkinius, finansinius ir kitus direktoriaus ir Mokyklos tarybos teikiamus svarstyti klausimus;

37.3. teikia siūlymų Mokyklos tarybai, direktoriui dėl ugdymo kokybės, ugdymo proceso organizavimo tobulinimo ir kitais klausimais;

37.4. gauna iš Mokyklos direktoriaus informaciją, reikalingą Tėvų ~~komiteto~~ **tarybos** veiklai vykdyti;

37.5. renka atstovus į Mokyklos tarybą.

38. Tėvų ~~komitetas~~ **taryba** veikia pagal jos patvirtintą darbo reglamentą.

39. Mokyklos mokytojų taryba (toliau – Mokytojų taryba) – savivaldos institucija mokytojų profesiniams ir bendriesiems ugdymo klausimams spręsti bei ugdymo kokybei užtikrinti.

39.1. Mokytojų taryba sudaroma dvejų metų kadencijai, ją sudaro 6 nariai, kurie yra Mokykloje dirbantys mokytojai ir švietimo pagalbą teikiantys specialistai. Nariai renkami visuotiniame mokytojų ir švietimo pagalbą teikiančių specialistų susirinkime ne daugiau kaip dviem kadencijoms iš eilės. Direktorius negali būti Mokytojų tarybos nariu.

39.2. Mokytojų tarybai vadovauja pirmininkas, išrinktas atviru balsavimu pirmajame Mokytojų tarybos posėdyje dalyvavusių narių balsų dauguma. Šiame posėdyje išrenkamas ir Mokytojų tarybos sekretorius. Mokytojų tarybos pirmininkas renkamas ne daugiau kaip dviem kadencijoms iš eilės.

39.3. Mokytojų tarybos posėdžius šaukia Mokytojų tarybos pirmininkas. Mokytojų tarybos pirmininkas apie posėdžio laiką ir svarstyti parengtus klausimus elektroninėmis ryšio priemonėmis informuoja narius ne vėliau kaip prieš 3 darbo dienas iki posėdžio pradžios.

39.4. Mokytojų tarybos posėdžiai vyksta ne rečiau kaip tris kartus per mokslo metus. Prireikus gali būti sušauktas neeilinis Mokytojų tarybos posėdis.

39.5. Posėdis yra teisėtas, jei jame dalyvauja 2/3 Mokytojų tarybos narių. Nutarimai priimami posėdyje dalyvavusių narių balsų dauguma. Jei balsai pasiskirsto po lygiai, sprendimą lemia Mokytojų tarybos pirmininko balsas.

39.6. Mokytojų tarybos posėdžiuose gali dalyvauti direktorius ir jo pavaduotojas ugdymui. Kiti Mokyklos bendruomenės nariai gali būti kviečiami, atsižvelgiant į sprendžiamus klausimus (sprendimą dėl kvietimo priima Mokytojų tarybos pirmininkas arba Mokytojų taryba).

39.7. Naujas Mokytojų tarybos narys paskiriamas, nutrūkus Mokytojų tarybos nario įgaliojimams pirma laiko, jeigu jis:

39.7.1. dėl svarbių priežasčių (darbuotojas nutraukė darbo sutartį; pareiškė norą atsistatydinti; dėl ligos ir kt.) negali eiti savo pareigų;

39.7.2. be pateisinamos priežasties nedalyvauja trijuose iš eilės Mokytojų tarybos posėdžiuose ir praranda Mokytojų tarybos nario įgaliojimus.

39.8. Nutrūkus Mokytojų tarybos nario įgaliojimams pirma laiko, Mokytojų tarybos narys paskiriamas (per 1 mėn.), vadovaujantis šių Nuostatų 39.1 papunkčiu.

40. Mokytojų taryba: suvienodinta su kitų mokyklų nuostatais

40.1. aptaria praktinius švietimo organizavimo klausimus;

~~40.2. svarsto ugdymo kokybės gerinimo, ugdymo proceso organizavimo tobulinimo ir sprendžia kitus Lietuvos Respublikos švietimo, mokslo ir sporto ministro įsakymais nustatytus ar direktoriaus ir Mokyklos tarybos teikiamus svarstyti klausimus;~~

~~40.2. teikia siūlymų Mokyklos tarybai, direktoriui ugdymo kokybės, ugdymo proceso organizavimo tobulinimo ir kitais klausimais;~~

~~40.3. nustato bendrąją mokinių pažangos ir pasiekimų vertinimo informacijos rinkimo, fiksavimo bei jos panaudojimo tvarką;~~

40.2. svarsto optimalių mokymosi sąlygų sudarymą, ugdymo turinio atnaujinimą;

40.3. analizuoja ugdymo planų, veiklos ir ugdymo programų realizavimą;

40.4. nustato bendrąją mokinių pažangos ir pasiekimų vertinimo informacijos rinkimo, fiksavimo bei jos panaudojimo tvarką;

40.5. aprobuoja ugdymo dalį, atitinkančią Mokyklos veiklos kryptis, rajono švietimo nuostatas;

40.6. sprendžia mokinių sveikatos, mokymosi, mitybos klausimus;

40.7. sprendžia kitus su mokinių ugdymu ir veikla susijusius klausimus;

40.8. teikia siūlymų Mokyklos tarybai, direktoriui ugdymo kokybės, ugdymo proceso organizavimo tobulinimo ir kitais klausimais;

40.9. svarsto ir priima nutarimus teisės aktuose ir Nuostatuose nustatytos kompetencijos arba direktoriaus teikiamais klausimais.

40.10. renka atstovus į Mokyklos tarybą;

~~40.5. sprendžia kitus su mokinių ugdymu ir veikla susijusius klausimus.~~ nukelta į 40.7 papunktį

41. Mokytojų taryba veikia pagal jos patvirtintą darbo reglamentą.

42. Mokyklos taryba yra aukščiausioji Mokyklos savivaldos institucija. Taryba telkia Mokyklos mokinių, mokytojų, tėvų (globėjų, rūpintojų) bendruomenę, vietos bendruomenę demokratiniam Mokyklos valdymui, padeda spręsti Mokyklai aktualius klausimus, direktoriui atstovauti teisėtiems Mokyklos interesams.

43. Mokyklos tarybą sudaro 11 narių: 3 mokykloje nedirbantys mokinių tėvai (globėjai, rūpintojai), 3 mokytojai, 3 mokiniai, 2 vietos bendruomenės atstovai. Vietos bendruomenės atstovus, kurie sutinka dalyvauti tarybos veikloje ir nėra Mokyklos bendruomenės nariai, išrenka ir deleguoja Kaišiadorių r. Palomenės seniūnijos išplėstinė seniūnaičių sueiga. Direktorius negali būti Mokyklos tarybos nariu.

44. Į Mokyklos tarybą nariai renkami, deleguojami ir atšaukiami Mokinių tarybos, Tėvų ~~komiteto~~ **tarybos** ir Mokytojų tarybos susirinkimų metu.

45. Mokyklos taryba sudaroma dvejų metų kadencijai. Tas pats asmuo į tarybą gali būti išrenkamas ne daugiau kaip dviem kadencijoms iš eilės.

46. Naujas Mokyklos tarybos narys paskiriamas (per 1 mėn.), vadovaujantis šių Nuostatų 44 punktu, nutrūkus Mokyklos tarybos nario įgaliojimams pirma laiko, jeigu jis:

46.1. dėl svarbių priežasčių (mokiniui išvykus mokytis į kitą mokyklą; sūnus / dukra baigė mokyklą ir daugiau vaikų nesimoko; darbuotojas nutraukė darbo sutartį; pareiškė norą atsistatydinti; dėl ligos ir kt.) negali eiti savo pareigų;

46.2. be pateisinamos priežasties nedalyvauja trijuose iš eilės Mokyklos tarybos posėdžiuose ir praranda Mokyklos tarybos nario įgaliojimus.

47. Mokyklos tarybos pirmininkas, pavaduotojas ir sekretorius atviru balsavimu renkami pirmajame naujai išrinktos Mokyklos tarybos posėdyje dalyvavusių narių balsų dauguma.

48. Mokyklos tarybos posėdžius šaukia pirmininkas, ~~jam negalint~~ **jeigu jis negali** – pirmininko pavaduotojas.

49. Mokyklos tarybos posėdžiai šaukiami ne rečiau kaip tris kartus per mokslo metus. Apie posėdžio laiką ir parengtus svarstyti klausimus pirmininkas informuoja Mokyklos tarybos narius ne vėliau kaip prieš 3 darbo dienas iki posėdžio pradžios, pateikdamas visą informaciją svarstomais klausimais elektroninėmis ryšio priemonėmis.

50. Mokyklos tarybos posėdis yra teisėtas, jei jame dalyvauja 2/3 (ne mažiau kaip 7) visų jos narių, iš jų ne mažiau kaip po du mokinių, mokytojų ir tėvų atstovus. Sprendimaipriimami posėdyje dalyvaujančių narių balsų dauguma. Balsams pasiskirsčius po lygiai, sprendimą lemia Mokyklos tarybos pirmininko balsas.

51. Mokyklos tarybos posėdžiuose stebėtojo teisėmis gali dalyvauti direktorius, jo pavaduotojas bei kiti Mokyklos bendruomenės nariai (mokytojai, mokiniai, tėvai, darbuotojai), atsižvelgiant į svarstomus klausimus.

52. Mokyklos tarybos posėdžiai yra protokoluojami. Posėdžio metu priimti teisės aktams neprieštaraujantys sprendimai tvirtinami direktoriaus įsakymais ir yra privalomi visiems Mokyklos bendruomenės nariams. Su patvirtintais sprendimais Mokyklos bendruomenė supažindinama paskelbiant juos elektroniniame dienyne.

53. Mokyklos taryba:

53.1. svarsto, teikia pasiūlymų direktoriui ir pritaria Mokyklos strateginiam planui ir Mokyklos metiniam planui;

53.2. svarsto, teikia pasiūlymų direktoriaus sudarytai Ugdymo plano rengimo darbo grupei ir derina Mokyklos ugdymo planą;

53.3. pasirenka Mokyklos veiklos įsivertinimo sritis, veiklos kokybės įsivertinimo atlikimo metodiką, analizuoja įsivertinimo rezultatus ir priima sprendimus dėl veiklos tobulinimo;

53.4. teikia pasiūlymus direktoriui dėl Mokyklos darbo tvarkos, organizacinės ir valdymo struktūros tobulinimo, saugių mokinių ugdymo sąlygų sudarymo, Mokyklos darbuotojų darbo sąlygų gerinimo sudarymo ir kitų Mokyklos veiklą reglamentuojančių dokumentų;

53.5. svarsto ir teikia pasiūlymus direktoriui dėl Mokyklos gaunamų lėšų naudojimo šių Nuostatų 63.2, 63.3 papunkčiuose ir 64 punkte numatytais atvejais;

53.6. svarsto ir vertina direktoriaus metų veiklos ataskaitą, teikia pasiūlymus direktoriui dėl Mokyklos veiklos tobulinimo ir teikia savo sprendimą dėl ataskaitos vertinimo Savivaldybės merui;

53.7. priima sprendimus, vadovaudamasi Lietuvos Respublikos švietimo įstatymu, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro patvirtintais bendraisiais ugdymo planais ir kitais teisės aktais, kuriuose Mokyklos tarybai deleguojamas sprendimų priėmimas;

53.8. svarsto kitų Mokyklos savivaldos institucijų (Mokinių tarybos, Tėvų ~~komiteto~~ **tarybos**, Mokytojų tarybos) ir direktoriaus teikiamus svarstyti klausimus.

54. Mokyklos taryba iš Mokyklos direktoriaus turi teisę gauti informaciją, reikalingą Mokyklos tarybai priimant sprendimus. Visa reikalinga ir detali informacija Mokyklos tarybai pateikiama ne vėliau kaip prieš 3 darbo dienas iki tarybos posėdžio.

55. Mokyklos taryba vieną kartą mokslo metų pabaigoje už savo veiklą atsiskaito Mokyklos bendruomenės nariams.

56. Mokyklos taryba veikia pagal jos patvirtintą darbo reglamentą, kuriame, siekiant užtikrinti psichologinį vaikų saugumą, numato klausimus, kuriuos svarstant ir balsuojant mokinių atstovai nedalyvauja.

57. Mokyklos savivaldos institucijų sprendimai yra teisėti, jei jie neprieštarauja teisės aktams.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA**

58. Darbuotojai į darbą Mokykloje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.

59. Mokyklos darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.

60. Direktoriaus, pavaduotojų ugdymui kvalifikacija tobulinama ir veikla vertinama Lietuvos Respublikos švietimo, mokslo ir sporto ministro nustatyta tvarka.

61. Mokyklos mokytojai, pagalbos mokiniui specialistai atestuojami ir kvalifikaciją tobulina Lietuvos Respublikos švietimo, mokslo ir sporto ministro nustatyta tvarka.

**VII SKYRIUS**

**MOKYKLOS TURTAS, LĖŠOS, JŲ NAUDOJIMO TVARKA IR FINANSINĖS VEIKLOS KONTROLĖ IR MOKYKLOS VEIKLOS PRIEŽIŪRA**

62. Mokykla valdo patikėjimo teise perduotą savivaldybės turtą, naudoja jį ir disponuoja juo pagal įstatymus Kaišiadorių rajono savivaldybės tarybos nustatyta tvarka.

63. Mokyklos lėšos:

63.1. valstybės biudžeto specialių tikslinių dotacijų savivaldybės biudžetui skirtos lėšos ir Kaišiadorių rajono savivaldybės biudžeto lėšos, skiriamos pagal patvirtintas sąmatas;

63.2. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

63.3. pajamos už teikiamas papildomas paslaugas;

63.4. kitos teisėtu būdu įgytos lėšos.

64. Mokykla yra paramos gavėja. Lėšos naudojamos teisės aktų nustatyta tvarka.

65. Mokykla ~~buhalterinę~~ finansinę apskaitą tvarko centralizuotai. Metinių ataskaitų rinkinys, metinė veiklos ataskaita rengiami, teikiami ir skelbiami Lietuvos Respublikos ~~buhalterinės~~ **finansinės** apskaitos įstatymo, Lietuvos Respublikos viešojo sektoriaus atskaitomybės įstatymo ir jų įgyvendinamųjų teisės aktų nustatyta tvarka.

66. Mokyklos finansinė veikla kontroliuojama teisės aktų nustatyta tvarka.

67. Mokyklos veiklos priežiūrą atlieka Lietuvos Respublikos švietimo, mokslo ir sporto ~~ministerija~~ **ministro įgaliota institucija**, Kaišiadorių rajono savivaldybės vykdomoji institucija ir Kaišiadorių rajono savivaldybės administracijos Švietimo, kultūros ir sporto skyrius **teisės aktų nustatyta tvarka, prireikus pasitelkiant išorinius vertintojus.**

.

**VIII SKYRIUS**

**BAIGIAMOSIOS NUOSTATOS**

68. Mokykla turi interneto svetainę.

69. Informacija apie Mokyklos veiklą, kurią, remiantis šiais Nuostatais ir Lietuvos Respublikos teisės aktais, reikia paskelbti viešai, skelbiama Mokyklos interneto svetainėje.

70. Nuostatai keičiami ~~Kaišiadorių rajono savivaldybės administracijos direktoriaus, direktoriaus ir Mokyklos tarybos iniciatyva. Pasikeitus įstatymams, Lietuvos Respublikos Vyriausybės nutarimams ar Lietuvos Respublikos švietimo, mokslo ir sporto ministro įsakymams ir kitiems teisės aktams, kurie reglamentuoja šiuose Nuostatuose išdėstytus klausimus kitaip nei šie Nuostatai, taikomos šių teisės aktų nuostatos ir Nuostatai turi būti pakeisti.~~ **Nuostatai keičiami Kaišiadorių rajono savivaldybės tarybos, Kaišiadorių rajono savivaldybės vykdomosios institucijos, Mokyklos direktoriaus ir Mokyklos tarybos iniciatyva. Pasikeitus įstatymams, Vyriausybės nutarimams ar Lietuvos Respublikos švietimo, mokslo ir sporto ministro įsakymams ir kitiems teisės aktams, kurie reglamentuoja šiuose Nuostatuose išdėstytus klausimus kitaip nei šie Nuostatai, taikomos šių teisės aktų nuostatos ir Nuostatai turi būti pakeisti.**

71. Mokykla reorganizuojama, likviduojama ar pertvarkoma Kaišiadorių rajono savivaldybės tarybos sprendimu Lietuvos Respublikos civilinio kodekso, Lietuvos Respublikos švietimo įstatymo ir kitų teisės aktų  nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_