**Projektas**

**KAIŠIADORIŲ RAJONO SAVIVALDYBĖS TARYBA**

# SPRENDIMAS

## DĖL NEGYVENAMŲJŲ PATALPŲ RUMŠOS G. 37, RUMŠIŠKIŲ MSTL., KAIŠIADORIŲ R. SAV., NUOMOS

2024 m. lapkričio 28 d. Nr.

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalies 2 punktu, Kaišiadorių rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo tvarkos aprašo, patvirtinto Kaišiadorių rajono savivaldybės tarybos 2019 m. spalio 24 d. sprendimu Nr. V17-265 „Dėl Kaišiadorių rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo tvarkos aprašo patvirtinimo“, 3 ir 6 punktais ir Nuompinigių už Kaišiadorių rajono savivaldybės materialiojo turto nuomą skaičiavimo tvarkos aprašu, patvirtintu Kaišiadorių rajono savivaldybės tarybos 2010 m. liepos 29 d. sprendimu Nr. V17-166 „Dėl Nuompinigių už Kaišiadorių rajono savivaldybės materialiojo turto nuomą skaičiavimo tvarkos aprašo patvirtinimo“, ir atsižvelgdama į Rumšiškių kultūros centro 2024 m. spalio 10 d. raštą Nr. SD-131 „Dėl sutikimo Rumšiškių kultūros centrui nuomoti patalpas ilgalaikei nuomai ir nuompinigių dydžio patvirtinimo“, Kaišiadorių rajono savivaldybės taryba n u s p r e n d ž i a:

Sutikti, kad Rumšiškių kultūros centras viešo konkurso būdu 3 (trejiems) metams išnuomotų (komecinei veiklai) 40,70 kv. m patalpą (patalpa 1-33, pastato unikalus Nr. 4998-5004-6011), esančią Rumšos g. 37, Rumšiškių mstl., Kaišiadorių r. sav., nustatant minimalią pradinę nuomos kainą ne mažesnę kaip 4,00 Eur už 1 kv. m per mėnesį.

Šis sprendimas per vieną mėnesį gali būti skundžiamas Lietuvos administracinių ginčų komisijos Kauno apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Birutė Mikalauskienė

2024-11-05

Ligita Pūrienė Asta Masaitienė Lina Juodienė

Tomas Vaicekauskas Jurgita Putnikienė

## SPRENDIMO „DĖL NEGYVENAMŲJŲ PATALPŲ RUMŠOS G. 37, RUMŠIŠKIŲ MSTL., KAIŠIADORIŲ R. SAV., NUOMOS“ PROJEKTO

**AIŠKINAMASIS RAŠTAS**

2024 m. lapkričio 5 d.

Kaišiadorys

1. **PROJEKTO TIKSLAI IR UŽDAVINIAI**

Sprendimo projektas parengtas, atsižvelgiant į Rumšiškių kultūros centro direktoriaus prašymą leisti išnuomoti komercinei veiklai šiuo metu laisvą ir kultūros centro nenaudojamą 1-33 patalpą, esančią Rumšos g. 37, Rumšiškėse, Kaišiadorių r. sav.

1. **LĖŠŲ POREIKIS IR** **ŠALTINIAI**

Lėšų poreikio nėra.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Siūloma išnuomoti patalpas už 4,00 Eur už 1 kv. m per mėnesį. Kas mėnesį būtų gaunama 348,04 Eur nuompinigių. Išnuomojus patalpą už kainą, apskaičiuotą pagal nustatytą formulę (pridedama), per mėn. būtų gaunama 85,88 Eur nuompinigių.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalyje numatyta, kad savivaldybei nuosavybės teise priklausantis turtas išnuomojamas savivaldybės tarybos sprendimu.

Turto valdymo skyriaus vyresnioji specialistė Birutė Mikalauskienė

**Patalpų, esančių Rumšos g. 37, Rumšiškių mstl. (kultūros centro patalpos), nuomos**

**už 1 kv. m apskaičiavimas 2024 m. spalio 1 d.**

Nn = V x Kv x Ki/T

Nn **–** metinis negyvenamųjų pastatų ir patalpų vieno kubinio metro nuompinigių dydis.

V – negyvenamųjų pastatų ir patalpų naujo statinio vieno kubinio metro vidutinė  statybos vertė, neskaičiuojant fizinio nusidėvėjimo, teisės aktuose nustatyta tvarka.

Kv – vietovės pataisos koeficientas pagal turto paskirtį ir jo vietovę teisės aktuose nustatyta tvarka.

Ki **–** turto valdytojo parinktas nuompinigių dydžio koregavimo koeficientas priklausomai nuo turto būklės:

1-1,3 (labai geros ir geros būklės turtui, kurio nusidėvėjimas neviršija 30 %).

T– ilgalaikio materialiojo turto maksimalus nusidėvėjimo normatyvas.

Nn = 273,93 x 0,14 x 1,3 / 15 = 3,32 Eur metinis l m³ nuompinigių dydis

3,32 : 12 mėn. = 0,28 Eur (mėnesinė 1 m³)

Norint gauti 1 kv. m nuompinigių dydį, reikia 1 m³ nuompinigių dydį dauginti iš patalpos

aukščio.

0,28 x 7,55 (patalpos aukštis) = 2,11 Eur už 1 kv. m per mėnesį

2,11 x 40,70 (nuomoti numatytas plotas) = 85,88 Eur per mėn.

apskaičiavo: Birutė Mikalauskienė – Turto valdymo skyriaus vyresnioji specialistė