**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL KAIŠIADORIŲ R. RUMŠIŠKIŲ LOPŠELIO-DARŽELIO NUOSTATŲ PATVIRTINIMO**

2024 m. lapkričio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 2 dalimi, 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Kaišiadorių rajono savivaldybės taryba n u s p r e n d ž i a:

1. Patvirtinti Kaišiadorių r. Rumšiškių lopšelio-darželio nuostatus (pridedama).

2. Įpareigoti Jūratę Sankūnienę, Kaišiadorių r. Rumšiškių lopšelio-darželio direktorę, jos nesant – pavaduojantį asmenį teisės aktų nustatyta tvarka ir terminais įregistruoti Kaišiadorių r. Rumšiškių lopšelio-darželio nuostatus Juridinių asmenų registre.

3. Pripažinti netekusiu galios Kaišiadorių rajono savivaldybės tarybos 2020 m. lapkričio 26 d. sprendimą Nr. V17E-322 „Dėl Kaišiadorių r. Rumšiškių lopšelio-darželio nuostatų patvirtinimo“.

4. Nustatyti, kad:

4.1. sprendimo 1 punkte nurodyti nuostatai įsigalioja nuo jų įregistravimo Juridinių asmenų registre dienos;

4.2. sprendimo 3 punktas įsigalioja nuo sprendimo 1 punktu patvirtintų nuostatų įregistravimo Juridinių asmenų registre dienos.

Savivaldybės meras

Sprendimo projektą teikia

Savivaldybės meras

Šarūnas Čėsna

Rengėja

Laima Čekaitienė

2024-11-

|  |  |  |
| --- | --- | --- |
| Karolis Petkevičius    Lina Lukoševičienė | Tomas Vaicekauskas  Rasa Baranauskaitė | Asta Masaitienė |

**sprendimo**

**„DĖL KAIŠIADORIŲ R. RUMŠIŠKIŲ LOPŠELIO-DARŽELIO NUOSTATŲ PATVIRTINIMO“** **PROJEKTO**

**aiškinamasis raštas**

2024 m. lapkričio d. Nr. V17E-

Kaišiadorys

**1. PROJEKTO TIKSLAI IR UŽDAVINIAI**

Sprendimo projekto tikslas – užtikrinti teisės aktų vykdymą. Uždavinys – patvirtinti Kaišiadorių r. Rumšiškių lopšelio-darželio nuostatus.

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 2 dalimi, 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“.

Lietuvos Respublikos vietos savivaldos įstatymo 15 straipsnio 2 dalies 9 punkte numatyta, kad išimtinė savivaldybės tarybos kompetencija yra savivaldybės biudžetinių įstaigų nuostatų tvirtinimas mero teikimu.

Lietuvos Respublikos biudžetinių įstaigų įstatymo 5 straipsnio 2 dalis numato, kad savivaldybės biudžetinės įstaigos savininko teises ir pareigas įgyvendina savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui). 3 dalies 1 punktas numato, kad biudžetinės įstaigos savininko teises įgyvendinanti institucija tvirtina biudžetinės įstaigos nuostatus.

Lietuvos Respublikos švietimo įstatymo 43 straipsnio 4 dalyje nurodoma, kad mokyklos nuostatai rengiami vadovaujantis švietimo ir mokslo ministro patvirtintais Nuostatų, įstatų ar statutų įforminimo reikalavimais.

Nuostatų, įstatų ar statutų įforminimo reikalavimai, patvirtinti Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, reglamentuoja nuostatų įforminimą, struktūrą, dėstymo tvarką ir turinį. Reikalavimais vadovaujamasi rengiant savivaldybių mokyklų (biudžetinių įstaigų) nuostatus.

**2. LĖŠŲ POREIKIS IR ŠALTINIAI**

Lėšos, reikalingos nuostatams įregistruoti Juridinių asmenų registre, bus apmokamos iš Kaišiadorių r. Rumšiškių lopšelio-darželio biudžeto.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

-

Švietimo, kultūros ir sporto skyriaus vyriausioji specialistė Laima Čekaitienė

PATVIRTINTA

Kaišiadorių rajono savivaldybės tarybos

2024 m. lapkričio d. sprendimu Nr. V17E-

**KAIŠIADORIŲ R. RUMŠIŠKIŲ lopšelio-DARŽELIO**

**NUOSTATAI**

**I SKYRIUS**

**BENDROSIOS NUOSTATOS**

1. Kaišiadorių r. Rumšiškių lopšelio-darželio nuostatai (toliau – Nuostatai) nustato Kaišiadorių r. Rumšiškių lopšelio-darželio (toliau – Lopšelis-darželis) teisinę formą, priklausomybę, savininką, savininko teises ir pareigas įgyvendinančią instituciją ir jos kompetenciją, buveinę, Lopšelio-darželio grupę, tipą, pagrindinę paskirtį, mokymo kalbą, mokymosi formas, mokymosi proceso organizavimo būdus, vykdomas švietimo programas, veiklos teisinį pagrindą, sritį, rūšis, tikslą, uždavinius, funkcijas, Lopšelio-darželio teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, turto valdymą ir lėšas, jų naudojimo tvarką ir finansinės veiklos kontrolę, Lopšelio-darželio veiklos priežiūrą, viešos informacijos skelbimo vietą, reorganizavimo, likvidavimo ar pertvarkymo tvarką.

2. Lopšelio-darželio oficialusis pavadinimas – Kaišiadorių r. Rumšiškių lopšelis-darželis, trumpasis pavadinimas – Rumšiškių lopšelis-darželis. Lopšelis-darželis įregistruotas Juridinių asmenų registre, kodas 190503625.

3. Lopšelis-darželis įsteigtas 1968 m.

4. Lopšelio-darželio teisinė forma – biudžetinė įstaiga.

5. Lopšelio-darželio savininkė – Kaišiadorių rajono savivaldybė, adresas – Katedros g. 4, 56121 Kaišiadorys.

6. Lopšelio-darželio savininko teises ir pareigas įgyvendinančios institucijos: Kaišiadorių rajono savivaldybės meras ir Kaišiadorių rajono savivaldybės taryba. Savininko teises ir pareigas įgyvendina Kaišiadorių rajono savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai Kaišiadorių rajono savivaldybės tarybos kompetencijai (jeigu paprastosios Kaišiadorių rajono savivaldybės tarybos kompetencijos įgyvendinimo Kaišiadorių rajono savivaldybės taryba nėra perdavusi Kaišiadorių rajono savivaldybės merui):

6.1. Savivaldybės taryba, įgyvendindama savininkės teises ir pareigas:

6.1.1. Savivaldybės mero teikimu tvirtina Lopšelio-darželio nuostatus;

6.1.2. priima sprendimą dėl Lopšelio-darželio buveinės pakeitimo;

6.1.3. priima sprendimą dėl Lopšelio-darželio pertvarkymo, reorganizavimo ar likvidavimo;

6.1.4. sprendžia kitus Lietuvos Respublikos biudžetinių įstaigų įstatyme, kituose įstatymuose ir šiuose Nuostatuose jos kompetencijai priskirtus klausimus.

6.2. Savivaldybės meras, įgyvendindamas savininko teises ir pareigas:

6.2.1. priima į pareigas ir atleidžia iš jų ar nušalina nuo pareigų Lopšelio-darželio direktorių;

6.2.2. kontroliuoja ir prižiūri Lopšelio-darželio direktoriaus veiklą, kaip jis įgyvendina įstatymus, Vyriausybės nutarimus ir Savivaldybės tarybos sprendimus;

6.2.3. teikia Savivaldybės tarybai tvirtinti Lopšelio-darželio nuostatus;

6.2.4. sprendžia kitus Lietuvos Respublikos biudžetinių įstaigų įstatyme, kituose įstatymuose ir šiuose Nuostatuose jo kompetencijai priskirtus klausimus.

7. Lopšelio-darželio buveinė – J. Aisčio g. 4, 56335 Rumšiškių mstl., Kaišiadorių r. sav.

8. Lopšelio-darželio grupė – ikimokyklinio ugdymo mokykla.

9. Lopšelio-darželio tipas – ikimokyklinio ugdymo mokykla.

10. Pagrindinė lopšelio-darželio paskirtis – ikimokyklinio ugdymo grupės įstaiga lopšelis-darželis.

11. Mokymo kalba – lietuvių.

12. Lopšelio-darželio mokymosi forma – grupinio mokymosi.

13. Lopšelio-darželio mokymo proceso organizavimo būdas – kasdienis.

14. Lopšelio-darželio vykdomos švietimo programos – ikimokyklinio ir priešmokyklinio ugdymo programos, neformaliojo vaikų švietimo programos.

15. Lopšelis-darželis yra viešasis juridinis asmuo, veikiantis kaip biudžetinė įstaiga, turintis antspaudą su Kaišiadorių rajono savivaldybės herbu ir Lopšelio-darželio pavadinimu, sąskaitų Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Vaiko teisių konvencija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Kaišiadorių rajono savivaldybės tarybos sprendimais, Kaišiadorių rajono savivaldybės mero potvarkiais, Kaišiadorių rajono savivaldybės administracijos direktoriaus, Kaišiadorių rajono savivaldybės administracijos Švietimo, kultūros ir sporto skyriaus vedėjo įsakymais, kitais teisės aktais ir šiais Nuostatais.

**II SKYRIUS**

**lopšelio-DARŽELIO VEIKLOS SRITyS IR RŪŠYS, TIKSLAS, UŽDAVINIAI, FUNKCIJOS**

16. Lopšelio-darželio veiklos sritis – švietimas, kodas 85.

17. Pagrindinė lopšelio-darželio veiklos rūšis – ikimokyklinis ugdymas, kodas 85.10.10.

18. Kitos švietimo veiklos rūšys:

18.1. priešmokyklinis ugdymas, kodas 85.10.20;

18.2. kitas, niekur kitur nepriskirtas, švietimas, kodas 85.59;

18.3. švietimui būdingų paslaugų veikla, kodas 85.60;

18.4. sportinis ir rekreacinis švietimas, kodas 85.51;

18.5. kultūrinis švietimas, kodas 85.52.

19. Kitos ne švietimo veiklos rūšys:

19.1. nuosavo ar nuomojamo nekilnojamojo turto nuoma ir eksploatavimas, kodas 68.20;

19.2. kitų maitinimo paslaugų teikimas, kodas 56.29;

19.3. vaikų dienos priežiūros veikla, kodas 88.91;

19.4. vaikų poilsio stovyklų veikla, kodas 55.20.20;

19.5. kita žmonių sveikatos priežiūros veikla, kodas 86.90;

19.6. kūrybinė, meninė ir pramogų organizavimo veikla, kodas 90.0;

19.7. bibliotekų ir archyvų veikla, kodas 91.01.

20. Lopšelio-darželio veiklos tikslas – atsižvelgiant į pažangiausias mokslo ir visuomenės raidos tendencijas, kurti sąlygas padedančias vaikui tenkinti prigimtinius, kultūros, taip pat ir etninės, socialinius, pažintinius poreikius ir pasirengti sėkmingai mokytis pagal pradinio ugdymo programą.

21. Lopšelio-darželio uždaviniai:

21.1. bendradarbiaujant su šeima, puoselėti visas vaiko galias, lemiančias vaiko asmenybės vystymosi ir jo integracijos į visuomenę  sėkmę;

21.2. saugoti ir stiprinti fizinę ir psichinę vaiko sveikatą, puoselėti jo prigimtį, tenkinti svarbiausius poreikius: judėjimo, fizinio ir psichinio saugumo, bendravimo, pažinimo, asmeninio vertingumo ir saviraiškos;

21.3. ugdyti sveiką, aktyvų, kūrybingą, pažintinių veiklos gebėjimų bei bendražmogiškųjų vertybių pamatus įgijusį vaiką;

21.4. sukurti ugdymuisi palankų psichologinį klimatą ir ugdymosi erdvę;

21.5. taikyti šiuolaikinius ugdymo metodus, atitinkančius vaiko amžiaus tarpsnius ir individualius ypatumus;

21.6. sieti etninį ugdymą su natūraliu vaiko gyvenimu įstaigoje, sudaryti sąlygas etninei vaiko saviraiškai.

22. Lopšelio-darželio funkcijos:

22.1. vadovaudamasis Ikimokyklinio ugdymo programa ir Priešmokyklinio ugdymo bendrąja programa, atsižvelgdamas į Lopšelio-darželio ir vietos bendruomenės reikmes, veiklos įsivertinimo duomenis, taip pat vaikų poreikius ir interesus, įgyvendina, konkretina ir individualizuoja ugdymo turinį;

22.2. sudaro mokymo / ugdymo sutartis, vykdo jose numatytus įsipareigojimus;

22.3. užtikrina kokybišką ugdymą;

22.4. vykdo ikimokyklinio ir priešmokyklinio amžiaus vaikų pasiekimų vertinimą;

22.5. bendradarbiauja su visuomenės sveikatos priežiūros institucijomis, tėvais (globėjais, rūpintojais), saugant ir stiprinant vaikų sveikatą;

22.6. teikia tėvams (globėjams, rūpintojams) informaciją apie vaiko ugdymosi pasiekimus;

22.7. teikia informacinę, psichologinę, socialinę pedagoginę, specialiąją pedagoginę pagalbą teisės aktų nustatyta tvarka;

22.8. teisės aktų nustatyta tvarka organizuoja specialiųjų poreikių vaikų ugdymą;

22.9. organizuoja tėvų (globėjų, rūpintojų) pageidavimu jų apmokamas papildomas paslaugas (būrelius, stovyklas, klubus, ekskursijas ir kt.) teisės aktų nustatyta tvarka;

22.10. sudaro sąlygas darbuotojų profesiniam tobulėjimui;

22.11. kuria ugdymo turinio reikalavimams įgyvendinti reikiamą materialinę bazę;

22.12. užtikrina higienos normas, teisės aktų reikalavimus atitinkančią sveiką, saugią ugdymosi ir darbo aplinką;

22.13. organizuoja vaikų maitinimą Lopšelyje-darželyje pagal Lietuvos Respublikos sveikatos apsaugos ministro nustatytus reikalavimus;

22.14. viešai skelbia informaciją apie Lopšelio-darželio veiklą Lietuvos Respublikos švietimo, mokslo ir sporto ministro nustatyta tvarka;

22.15. atlieka ugdytinių pirminį specialiųjų poreikių įvertinimą, inicijuoja vaikų specialiųjų ugdymosi poreikių nustatymą, organizuoja šių ugdytinių ugdymą teisės aktų nustatyta tvarka;

22.16. atlieka kitas, įstatymų ir kitų teisės aktų numatytas, funkcijas.

**III SKYRIUS**

**lopšelio-DARŽELIO TEISĖS IR PAREIGOS**

23. Lopšelis-darželis, įgyvendindamas jam pavestą tikslą ir uždavinius, atlikdamas jam priskirtas funkcijas, turi teisę:

23.1. parinkti ugdymo(si) metodus, formas ir būdus;

23.2. kurti naujus ugdymo ir ugdymosi modelius, užtikrinančius kokybišką ugdymą;

23.3. bendradarbiauti su Lopšelio-darželio veikla susijusiais fiziniais ir juridiniais asmenimis;

23.4. vykdyti Lopšelio-darželio, Savivaldybės, Lietuvos Respublikos ir tarptautinius švietimo projektus Lietuvos Respublikos švietimo, mokslo ir sporto ministerijos nustatyta tvarka;

23.5. stoti ir jungtis į asociacijas, dalyvauti jų veikloje;

23.6. teikti papildomas paslaugas, kurių mokesčio dydį nustato Kaišiadorių rajono savivaldybės taryba;

23.7. gauti paramą Lietuvos Respublikos labdaros ir paramos įstatymo nustatyta tvarka;

23.8. naudotis kitomis teisės aktų suteiktomis teisėmis.

24. Lopšelio-darželio pareigos:

24.1. užtikrinti kokybišką ikimokyklinio ir priešmokyklinio ugdymo programų vykdymą;

24.2. sudaryti higienos normas atitinkančias ugdymo sąlygas;

24.3. užtikrinti saugią, sveiką, užkertančią kelią smurto, prievartos apraiškoms ir žalingiems įpročiams aplinką;

24.4. rūpintis mokytojų ir kitų ugdymo proceso dalyvių kvalifikacijos kėlimu;

24.5. vadovaujantis Lietuvos Respublikos švietimo įstatymu ir kitais teisės aktais, viešai skelbti informaciją apie Lopšelio-darželio vykdomas švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, visus vidinio / išorinio vertinimo rezultatus, bendruomenės tradicijas ir pasiekimus, taip pat skelbti kitą Lopšelio-darželio bendruomenės poreikius atitinkančią informaciją;

24.6. sudaryti galimybes vaikams dalyvauti švietimo, mokslo ir sporto ministro nustatytus kokybės kriterijus atitinkančiose, socialines ir emocines kompetencijas ugdančiose, smurto, patyčių, psichiką veikiančių medžiagų vartojimo ar kitose prevencinėse programose;

24.7. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

**IV SKYRIUS**

**lopšelio-DARŽELIO VEIKLOS ORGANIZAVIMAS IR VALDYMAS**

25. Lopšelio-darželio veiklos organizavimo teisinis pagrindas:

25.1. direktoriaus patvirtintas Lopšelio-darželio strateginis planas, kuriam yra pritarusios Lopšelio-darželio taryba ir Kaišiadorių rajono savivaldybės vykdomoji institucija ar jos įgaliotas asmuo;

25.2. direktoriaus patvirtintas Lopšelio-darželio metinis veiklos planas, kuriam yra pritarusi Lopšelio-darželio taryba;

25.3. direktoriaus patvirtinta ikimokyklinio ugdymo programa, kuriai yra pritarusi Lopšelio-darželio taryba ir Kaišiadorių rajono savivaldybės vykdomoji institucija ar jos įgaliotas asmuo.

26. Lopšeliui-darželiui vadovauja direktorius. Direktorius į pareigas skiriamas, atšaukiamas ir iš jų atleidžiamas Lietuvos Respublikos teisės aktų nustatyta tvarka. Direktorius nepasibaigus jo kadencijai, paaiškėjus Lietuvos Respublikos švietimo įstatyme nustatytiems atvejams, gali būti atšaukiamas iš pareigų įspėjant prieš 5 darbo dienas.

27. Direktorius pavaldus ir atskaitingas Kaišiadorių rajono savivaldybės merui, atskaitingas  Kaišiadorių rajono savivaldybės tarybai. Direktorius už darbo pareigų pažeidimą atsako teisės aktų nustatyta tvarka.

28. Direktorius:

28.1. organizuoja Lopšelio-darželio darbą, kad būtų įgyvendinti Lopšelio-darželio tikslai ir atliekamos nustatytos funkcijos, aiškina Lopšelio-darželio bendruomenės nariams valstybinę ir regioninę švietimo politiką;

28.2. vadovauja Lopšelio-darželio strateginio plano, metinio veiklos plano, švietimo programų rengimui, jų įgyvendinimui, rekomendacijų dėl smurto prevencijos įgyvendinimo Lopšelyje-darželyje priemonių įgyvendinimui, juos tvirtina, vadovauja jų vykdymui;

28.3. neviršydamas darbo užmokesčio fondui skirtų lėšų, nustato Lopšelio-darželio struktūrą, darbuotojų pareigybių sąrašą ir skaičių;

28.4. nustato Lopšelio-darželio direktoriaus pavaduotojo ugdymui veiklos sritis;

28.5. tvirtina darbuotojų pareigybių aprašymus, Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo Lopšelio-darželio darbuotojus, skatina juos;

28.6. priima ugdytinius ir sudaro mokymo / ugdymo sutartis teisės aktų nustatyta tvarka;

28.7. tvirtina Lopšelio-darželio darbo tvarkos taisykles Lietuvos Respublikos darbo kodekso nustatyta tvarka;

28.8. tvirtina Lopšelio-darželio darbo apmokėjimo sistemą, prieš tai įvykdęs informavimo ir konsultavimo procedūras Lietuvos Respublikos darbo kodekso nustatyta tvarka;

28.9. sudaro vaikams ir darbuotojams saugias ir sveikatai nekenksmingas darbo sąlygas;

28.10. kartu su Lopšelio-darželio taryba sprendžia įstaigai svarbius ugdymui aplinkos kūrimo klausimus;

28.11. sudaro Lopšelio-darželio vardu sutartis įstaigos funkcijoms atlikti;

28.12. organizuoja Lopšelio-darželio dokumentų tvarkymą ir apskaitą teisės aktų nustatyta tvarka, užtikrina, kad Lopšelio-darželio dokumentai būtų tvarkomi dokumentų valdymo sistemoje (DVS);

28.13. atsako už Lopšelio-darželio finansinę veiklą, svarsto ir priima sprendimus, susijusius su įstaigos lėšų (įskaitant lėšas, skirtas Lopšelio-darželio darbuotojų darbo užmokesčiui) panaudojimu, taip pat atsako už Lopšelio-darželio turto naudojimą ir disponavimą juo, rūpinasi intelektiniais, materialiniais, finansiniais, informaciniais ištekliais, priešgaisrine, darbų ir civiline sauga; užtikrina jų optimalų valdymą ir naudojimą;

28.14. rūpinasi mokytojų ir kitų darbuotojų darbo sąlygomis, mokytojams ir kitiems pedagoginiams darbuotojams sudaro galimybę atestuotis ir organizuoja jų atestaciją Lietuvos Respublikos švietimo, mokslo ir sporto ministro nustatyta tvarka, organizuoja trūkstamų mokytojų ir kitų darbuotojų paiešką;

28.15. inicijuoja Lopšelio-darželio savivaldos institucijų sudarymą ir skatina jų veiklą;

28.16. sudaro Vaiko gerovės komisiją, rūpinasi socialinės ir specialiosios pedagoginės, psichologinės pagalbos vaikams teikimu bei prevencijos programų įgyvendinimu;

28.17. kontroliuoja, kad Lopšelio-darželio aplinkoje nebūtų vartojamas tabakas ir jo gaminiai, alkoholiniai gėrimai, narkotinės ir psichotropinės bei psichoaktyviosios medžiagos ir nebūtų jais prekiaujama;

28.18. imasi priemonių, kad laiku būtų suteikta pagalba vaikui, mokytojui ar Lopšelio-darželio darbuotojui, kuris nukentėjo nuo smurto, prievartos, patyčių, seksualinio ar kitokio pobūdžio išnaudojimo, priekabiavimo;

28.19. organizuoja Lopšelio-darželio teritorijos ir jos prieigų stebėjimą, kontroliuoja pašalinių asmenų patekimą į įstaigą;

28.20. bendradarbiauja su ugdytinių tėvais (globėjais, rūpintojais), pagalbą vaikui, mokytojui ir įstaigai teikiančiomis įstaigomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;

28.21. teisės aktų nustatyta tvarka kreipiasi į Kaišiadorių rajono savivaldybės merą dėl koordinuotai teikiamų švietimo pagalbos, socialinės ir sveikatos priežiūros paslaugų skyrimo;

28.22. organizuoja Lopšelio-darželio veiklos kokybės įsivertinimą;

28.23. atsako už Lietuvos Respublikos švietimo įstatymo 26 straipsnyje nurodytos informacijos skelbimą, demokratinį švietimo įstaigos valdymą, užtikrina bendradarbiavimu grįstus santykius, Pedagogų etikos kodekso reikalavimų laikymąsi, skaidriai priimamus sprendimus, švietimo įstaigos bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

28.24. analizuoja Lopšelio-darželio veiklos ir valdymo išteklių būklę ir atsako už švietimo įstaigos veiklos rezultatus;

28.25. atsako, kiek tai susiję su finansine apskaita, už:

28.25.1. teisingos, tikslios ir išsamios informacijos pateikimą biudžetinių įstaigų buhalterinę apskaitą centralizuotai tvarkančiai įstaigai;

28.25.2. Lopšelio-darželio metinių veiklos ataskaitų, finansinių ir biudžeto vykdymo ataskaitų rinkinių pateikimą Lietuvos Respublikos viešojo sektoriaus atskaitomybės įstatyme ir jo įgyvendinamuosiuose teisės aktuose nurodytoms įstaigoms šiuose teisės aktuose nustatyta tvarka ir terminais ir paskelbimą laiku;

28.25.3. apskaitos dokumentų, registrų, finansinių ir biudžeto vykdymo ataskaitų rinkinių saugojimą Lietuvos Respublikos dokumentų ir archyvų įstatymo nustatyta tvarka;

28.25.4. inventorizacijos organizavimą ir atlikimą laiku, inventorizavimo duomenų išsaugojimą, inventorizacijos metu nustatytų trūkumų išieškojimą, sprendimų dėl inventorizacijos rezultatų įtraukimo į apskaitą priėmimą;

28.25.5. Lopšelio-darželio vidaus kontrolės sukūrimą ir veikimo užtikrinimą;

28.26. kiekvienais metais parengia savo metų veiklos ataskaitą, teikia Lopšelio-darželio bendruomenei ir tarybai svarstyti bei viešai ją paskelbia teisės aktų nustatyta tvarka;

28.27. atstovauja Lopšeliui-darželiui kitose institucijose;

28.28. užtikrina asmens duomenų apsaugą teisės aktų nustatyta tvarka;

28.29. vykdo kitas teisės aktuose ir pareigybės aprašyme nustatytas funkcijas.

**V SKYRIUS**

**lopšelio-DARŽELIO SAVIVALDA**

29. Lopšelio-darželio savivalda grindžiama švietimo tikslais, Lopšelyje-darželyje vykdomomis švietimo programomis ir susiklosčiusiomis tradicijomis. Lopšelyje-darželyje veikia Lopšelio-darželio taryba, mokytojų taryba.

30. Savivaldos institucijos kolegialiai svarsto Lopšelio-darželio veiklos ir finansavimo klausimus ir pagal kompetenciją, apibrėžtą Lopšelio-darželio nuostatuose, priima rekomendacinius sprendimus, daro įtaką direktoriaus priimamiems sprendimams, atlieka visuomeninę Lopšelio-darželio valdymo priežiūrą, teikia siūlymų direktoriui.

31. Lopšelio-darželio taryba yra aukščiausioji Lopšelio-darželio savivaldos institucija. Taryba telkia Lopšelio-darželio mokytojų, tėvų (globėjų, rūpintojų) bendruomenę, vietos bendruomenędemokratiniam Lopšelio-darželio valdymui, padeda spręsti Lopšeliui-darželiui aktualius klausimus, direktoriui atstovauti teisėtiems Lopšelio-darželio interesams.

32. Lopšelio-darželio tarybos nariu gali būti asmuo, turintis žinių ir gebėjimų, padedančių siekti švietimo įstaigos strateginių tikslų ir įgyvendinti švietimo įstaigos misiją. Lopšelio-darželio tarybos nariu negali būti Lopšelio-darželio vadovai, valstybės politikai, politinio (asmeninio) pasitikėjimo valstybės tarnautojai.

33. Lopšelio-darželio taryba sudaroma dvejųmetų kadencijai iš 7 narių: 3 mokytojų, 3 Lopšelyje-darželyje nedirbančių tėvų (globėjų, rūpintojų) ir 1 vietos bendruomenės atstovo, kurį siūlo Lopšelio-darželio direktorius ir kuris nori ir sutinka dalyvauti tarybos veikloje. Vietos bendruomenės atstovas negali būti Lopšelio-darželio bendruomenės narys.

34. Į Lopšelio-darželio tarybą 3 tėvus (globėjus, rūpintojus) renka visuotinis tėvų susirinkimas, 3 mokytojus – mokytojų taryba.

35. Lopšelio-darželio tarybos narys gali būti renkamas ne daugiau kaip dviem kadencijoms iš eilės.

36. Naujas Lopšelio-darželio tarybos narys paskiriamas, nutrūkus Lopšelio-darželio tarybos nario įgaliojimams pirma laiko:

36.1. jeigu jis dėl svarbių priežasčių (vaikui išvykus į kitą įstaigą arba ją baigus, darbuotojui nutraukus darbo sutartį; atsistatydinus; dėl ligos ir kt.) negali eiti savo pareigų;

36.2. jeigu be pateisinamos priežasties nedalyvauja trijuose iš eilės Lopšelio-darželio tarybos posėdžiuose.

37. Lopšelio-darželio tarybos pirmininkas renkamas pirmajame naujai išrinktos Lopšelio-darželio tarybos posėdyje.

38. Lopšelio-darželio tarybos posėdžius šaukia Lopšelio-darželio tarybos pirmininkas. Apie posėdžio laiką ir svarstyti parengtus klausimus pirmininkas informuoja narius ne vėliau kaip prieš 3 darbo dienas iki posėdžio pradžios elektroniniu paštu.

39. Lopšelio-darželio taryba:

39.1. teikia siūlymų dėl Lopšelio-darželio strateginių tikslų, uždavinių ir jų įgyvendinimo priemonių;

39.2. siūlo pasirinkti Lopšelio-darželio veiklos įsivertinimo sritis, veiklos kokybės įsivertinimoatlikimo metodiką, analizuoja įsivertinimo rezultatus ir priima sprendimus dėl veiklos tobulinimo;

39.3. pritaria Lopšelio-darželio strateginiam planui, metiniam veiklos planui ir kitiems lopšelio-darželio veiklą reglamentuojantiems dokumentams, kuriuos teikia Lopšelio-darželio direktorius;

39.4. svarsto Lopšelio-darželio lėšų naudojimo klausimus;

39.5. teikia siūlymų Lopšelio-darželio savininko teises ir pareigas įgyvendinančiai institucijai dėl Lopšelio-darželio materialinio aprūpinimo, veiklos tobulinimo;

39.6. teikia siūlymų direktoriui dėl Lopšelio-darželio darbo tvarkos, organizacinės ir valdymo struktūros tobulinimo, saugių vaikų ugdymo ir darbo sąlygų sudarymo, talkina formuojant Lopšelio-darželio materialinius, finansinius ir intelektinius išteklius;

39.7. svarsto ir vertina Lopšelio-darželio direktoriaus metų veiklos ataskaitą, teikia siūlymų Lopšelio-darželio direktoriui dėl įstaigos veiklos tobulinimo ir teikia savo sprendimą dėl ataskaitos vertinimo Kaišiadorių rajono savivaldybės merui;

39.8. priima sprendimus, vadovaudamasi Lietuvos Respublikos švietimo įstatymu, Vyriausybės nutarimais, švietimo, mokslo ir sporto ministro įsakymais, šiais nuostatais ir kitais teisės aktais, kuriais Lopšelio-darželio tarybai deleguojamas sprendimų priėmimas;

39.9. svarsto Lopšelio-darželio mokytojų tarybos ir Lopšelio-darželio direktoriaus teikiamus svarstyti klausimus;

39.10. už savo veiklą vieną kartą per metus atsiskaito Lopšelio-darželio bendruomenei.

40. Lopšelio-darželio tarybos posėdis yra teisėtas, jeigu jame dalyvauja 2/3 (ne mažiau kaip 5) Lopšelio-darželio tarybos narių. Sprendimai priimami dalyvių balsų dauguma. Balsams pasiskirsčius po lygiai, sprendimą lemia Lopšelio-darželio tarybos pirmininko balsas.

41. Lopšelio-darželio taryba veikia pagal jos patvirtintą darbo reglamentą.

42. Lopšelio-darželio tarybos posėdžiuose gali dalyvauti Lopšelio-darželio direktorius ir jo pavaduotojas ugdymui. Kiti Lopšelio-darželio bendruomenės nariai gali būti kviečiami, atsižvelgiant į sprendžiamus klausimus (sprendimą dėl kvietimo priima Lopšelio-darželio tarybos pirmininkas arba Lopšelio-darželio taryba).

43. Mokytojų taryba – nuolat veikianti Lopšelio-darželio savivaldos institucija mokytojų profesiniams ir bendriesiems ugdymo klausimams spręsti. Ją sudaro 5 Lopšelyje-darželyje dirbantys mokytojai ir švietimo pagalbą teikiantys specialistai, kurie renkami visuotiniame mokytojų ir švietimo pagalbą teikiančių specialistų susirinkime. Direktorius negali būti Mokytojų tarybos nariu.

44. Mokytojų tarybos posėdžius šaukia mokytojų tarybos pirmininkas. Mokytojų tarybos pirmininkas apie posėdžio laiką ir svarstyti parengtus klausimus informuoja narius ne vėliau kaip prieš 3 darbo dienas iki posėdžio pradžios. Posėdis yra teisėtas, jei jame dalyvauja 2/3 tą dieną Lopšelyje-darželyje dirbančių mokytojų tarybos narių. Sprendimai priimami posėdyje dalyvavusių narių balsų dauguma. Balsams pasiskirsčius po lygiai, sprendimą lemia mokytojų tarybos pirmininko balsas.

45. Mokytojų tarybai vadovauja pirmininkas. Mokytojų tarybos pirmininką, pirmininko pavaduotoją ir sekretorių dvejų metų kadencijai iš mokytojų tarybos narių išrenka mokytojų tarybos nariai atviru balsavimu prieš prasidedant naujiems mokslo metams pirmojo mokytojų tarybos posėdžio metu. Prireikus mokytojų tarybos pirmininkas, pirmininko pavaduotojas ir sekretorius gali būti perrenkami likusiam kadencijos laikui**.**Rinkimų rezultatai fiksuojami protokoluose.

46. Mokytojų tarybos posėdžiai vyksta ne rečiau kaip 3 kartus per metus. Prireikus gali būti sušauktas ir neeilinis mokytojų tarybos posėdis. Į posėdžius be balso teisės gali būti kviečiamas Lopšelio-darželio direktorius ir jo pavaduotojas ugdymui, kitų savivaldos institucijų atstovai, vietos savivaldos, vietos bendruomenės atstovai, socialiniai partneriai.

47. Mokytojų taryba veikia pagal jos patvirtintą darbo reglamentą.

48. Mokytojų taryba:

48.1. svarsto ugdymo(si) kokybės gerinimo, ugdymo proceso organizavimo ir tobulinimo bei kitus Lietuvos Respublikos švietimo, mokslo ir sporto ministro įsakymais nustatytus ar Lopšelio-darželio direktoriaus ir Lopšelio-darželio tarybos teikiamus klausimus;

48.2. teikia siūlymų Lopšelio-darželio direktoriui dėl ugdymo kokybės, ugdymo proceso organizavimo ir tobulinimo bei kitais klausimais;

48.3. aptaria skirtingų gebėjimų vaikų ugdymo organizavimo principus, jų ugdymo programas, metodus;

48.4. teikia siūlymus dėl vaikų pažangos ir pasiekimų vertinimo;

48.5. nustato mokytojų ir švietimo pagalbą teikiančių specialistų bendravimo ir bendradarbiavimo būdus, ryšių palaikymo ir tėvų (globėjų, įtėvių) informavimo principus;

48.6. aptaria mokytojų ir švietimo pagalbą teikiančių specialistų kvalifikacijos tobulinimo kryptis, poreikį ir teikia siūlymus Lopšelio-darželio direktoriui;

48.7. dalyvauja rengiant Lopšelio-darželio strateginius ir veiklos planus, švietimo programas;

48.8. siūlo atstovus į Lopšelio-darželio tarybą ir teikia jai siūlymus įvairiais Lopšelio-darželio veiklos organizavimo ir ugdymo klausimais;

48.9. aptaria vaikų sveikatos, saugos darbe, ugdymo(si), poilsio ir sveikos mitybos klausimus.

49. Lopšelio-darželio savivaldos institucijų sprendimai yra teisėti, jei jie neprieštarauja teisės aktams, ir yra rekomendacinio pobūdžio.

50. Lopšelyje-darželyje teisės aktų nustatyta tvarka gali steigtis ir kitos savivaldos institucijos, bendruomenės nariai gali burtis į įvairių interesų grupių (mokytojų, tėvų ar globėjų) asociacijas, organizacijas, sąjungas, vykdančias jų veiklos nuostatuose (įstatuose) numatytus uždavinius ir funkcijas.

51. Darbo tarybos, profesinės sąjungos veiklą Lopšelyje-darželyje reglamentuoja įstatymai.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA**

52. Darbuotojai į darbą Lopšelyje-darželyje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.

53. Lopšelio-darželio darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.

54. Lopšelio-darželio vadovo, jo pavaduotojo ugdymui kvalifikacija tobulinama ir veikla vertinama Lietuvos Respublikos švietimo, mokslo ir sporto ministro nustatyta tvarka.

55. Lopšelio-darželio mokytojai, pagalbos mokiniui specialistai atestuojami ir kvalifikaciją tobulina Lietuvos Respublikos švietimo, mokslo ir sporto ministro nustatyta tvarka.

**VII SKYRIUS**

**lopšelio-DARŽELIO TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR VEIKLOS PRIEŽIŪRA**

56. Lopšelis-darželis valdo patikėjimo teise perduotą savivaldybės turtą, naudoja ir disponuoja juo įstatymų ir Kaišiadorių rajono savivaldybės tarybos nustatyta tvarka.

57. Lopšelio-darželio lėšos:

57.1. valstybės biudžeto specialių tikslinių dotacijų savivaldybės biudžetui skirtos lėšos, Kaišiadorių rajono savivaldybės biudžeto lėšos, skiriamos pagal patvirtintas sąmatas;

57.2. pajamos už teikiamas papildomas paslaugas;

57.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

57.4. kitos teisėtu būdu įgytos lėšos.

58. Lopšelio-darželio lėšos naudojamos teisės aktų nustatyta tvarka.

59. Lopšelis-darželis yra paramos gavėjas. Paramos lėšos naudojamos, vadovaujantis Lietuvos Respublikos labdaros ir paramos įstatymu ir kitais teisės aktais.

60. Lopšelio-darželio finansinė apskaita tvarkoma centralizuotai. Metinių ataskaitų rinkinys, metinė veiklos ataskaita rengiami, teikiami ir skelbiami Lietuvos Respublikos finansinės apskaitos įstatymo, Lietuvos Respublikos viešojo sektoriaus atskaitomybės įstatymo ir jų įgyvendinamųjų teisės aktų nustatyta tvarka.

61. Lopšelio-darželio finansinė veikla kontroliuojama teisės aktų nustatyta tvarka.

62. Mokyklos veiklos priežiūrą atlieka Lietuvos Respublikos švietimo, mokslo ir sporto ministro įgaliota institucija, Kaišiadorių rajono savivaldybės vykdomoji institucija ir Kaišiadorių rajono savivaldybės administracijos Švietimo, kultūros ir sporto skyrius teisės aktų nustatyta tvarka, prireikus pasitelkiant išorinius vertintojus.

**VIII SKYRIUS**

**BAIGIAMOSIOS NUOSTATOS**

63. Lopšelis-darželis turi interneto svetainę. Informacija apie Lopšelio-darželio veiklą, kurią, remiantis Nuostatais ir Lietuvos Respublikos teisės aktais, reikia paskelbti viešai, skelbiama Lopšelio-darželio interneto svetainėje.

64. Lopšelio-darželio nuostatai keičiami Kaišiadorių rajono savivaldybės tarybos, Kaišiadorių rajono savivaldybės vykdomosios institucijos, Lopšelio-darželio direktoriaus ir tarybos iniciatyva. Pasikeitus įstatymams, Vyriausybės nutarimams ar švietimo, mokslo ir sporto ministro įsakymams ir kitiems teisės aktams, kurie reglamentuoja šiuose Nuostatuose išdėstytus klausimus kitaip nei šie Nuostatai, taikomos šių teisės aktų nuostatos ir Lopšelio-darželio nuostatai turi būti pakeisti.

65. Lopšelis-darželis reorganizuojamas, likviduojamas ar pertvarkomas Kaišiadorių rajono savivaldybės tarybos sprendimu, Lietuvos Respublikos civilinio kodekso, Lietuvos Respublikos švietimo įstatymo ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_